Arrazoimen praktikoaren kritika/VIII. Arrazoimen hutsaren premiak eskatutako egiestea — Wikiteka\nArrazoimen praktikoaren kritika/VIII. Arrazoimen hutsaren premiak eskatutako egiestea\n←VII. Nola pentsa daitekeen arrazoimen hutsaren hedapen bat asmo praktikoan aldi berean hark espekulatiboa den aldetik duen ezagutza hedatu gabe? Arrazoimen Praktikoaren Kritika (1788) Immanuel Kant, translated by Ibon Uribarri\nVIII. Arrazoimen hutsaren premiak eskatutako egiestea IX. Gizakiaren ezagumenen proportzioaz, bere determinazio praktikoari zuhurki egokitzen zaion heinean→\n4182Arrazoimen Praktikoaren Kritika — VIII. Arrazoimen hutsaren premiak eskatutako egiesteaImmanuel KantIbon Uribarri1788\nVIII. Arrazoimen hutsaren premiak eskatutako egiestea\nArrazoimen hutsaren premia batek horren erabilera espekulatiboan hipotesiak baino ez ditu sortzen, arrazoimen praktiko hutsaren premiek, ordea, postulatuak; izan ere, lehen kasuan eratorria denetik nahi bezain gora igotzen naiz oinarrien ilaran, eta jatorrizko oinarria behar dut, ez eratorria den hari (adibidez, munduko gauza eta aldaketen kausazko loturari) errealitate objektiboa emateko, baizik eta nire arrazoimen ikertzailea horri dagokionez asebetetzeko besterik ez. Horrela, naturan nire aurrean ordena eta xedetasuna ikusten ditut, eta ez dut behar horren errealitateaz ziur izateko espekulaziora jotzea, baizik eta Jainkotasun bat horren kausa gisa aurresuposatzea besterik ez, hori argitzeko; bada, ondorio batetik abiatuta kausa determinatu bat arrazoitzea, bereziki hain zehazki eta osoki determinatua, Jainkoan pentsatzen dugun moduan, betiere badaezpadakoa eta zalantzagarria denez, halako aurresuposizioa ezin da guretzat iritzi arrazoizkoena dena baina maila handiagora eraman. Aitzitik, arrazoimen praktiko hutsaren premia zerbait (ongi gorena) nire nahimenaren objektu bihurtzeko betebehar batean oinarritzen da, hori nire indar guztiz sustatzeko; nahiz eta horren ahalgarritasuna, eta beraz, horretarako baldintzak aurresuposatu behar dituen, hots, Jainkoa, askatasuna eta hilezkortasuna, nik horiek arrazoimen espekulatiboaren bidez ezin ditudalako frogatu, errefusatu ere ezin ditudan arren. Betebehar hori aurresuposizio horietatik erabat beregaina den, berez apodiktikoki ziurra den legean, hots, lege moralean oinarritzean da, eta horrenbestez ez du iritzi teoretikoen laguntzaren premiarik gauzen barne eraketari buruz, munduaren ordenaren ezkutuko xedeari buruz edo horren buru den gobernari bati buruz, horrela gu era beteginenean baldintzatugabeki legezkoak diren ekintzetara lotzeko. Baina lege horren eragin subjektiboak, hots, horri dagokion jaidurak eta horren bidez gainera beharrezkoak diren jaidurak, praktikoki ahalgarri den ongi gorena sustatzekoak, gutxienez aurresuposatzen du azken hori ahalgarri dela, bestela praktikoki ezinezkoa bailitzateke funtsean kaskala eta objekturik gabea den adigai baten objektua lortzen ahalegintzea. Baina aipatutako postulatuek ongi gorenaren ahalgarritasunaren baldintza fisikoekin edo metafisikoekin baino ez dute zer ikusia, hitz batean gauzen izaeran datzaten baldintzekin, baina ez asmo espekulatibo nahierazko baten mesedetan, baizik eta arrazoimen-nahimen huts baten praktikoki beharrezkoa den xede baten mesedetan, nahiz eta horrek hemen ez aukeratu, baizik eta arrazoimenaren agindu ezinbestekoari men egiten dion, bere oinarria objektiboki gauzen eraketan duen aginduari, arrazoimen hutsak orokorki juzgatu behar duen bezala, eta ez da joeran oinarritzen, horrek ez baitu baimenik inolaz ere guk oinarri subjektiboengatik desiratzen dugunaren mesedetan berehala horretarako bitartekoak ahalgarri gisa edo objektu erreal gisa onartzeko. Beraz, hori premia bat da guztiz beharrezkoa den ikuspegian, eta bere aurresuposizioa legeztatzen du ez soilik hipotesi onartu gisa, baizik postulatu gisa asmo praktikoan; eta onartzen bada lege moral hutsak agindu den aldetik (ez zuhurtasun erregela gisa) edonor ezinbestean lotzen duela, orduan pertsona zuzenak esan dezake: Jainkoa izan dadila nahi dut, mundu honetan dudan izatea naturaren elkarloturatik at adimenaren mundu bateko izatea izan dadila nahi dut, eta azkenik, nire iraupena amaigabea izan dadila nahi dut, horretan tematzen naiz eta ez dut onartuko sinesmen hori inork kentzea; izan ere, hor baino ez baita gertatzen nire interesak, ezertan indargetu behar ez dudana, nire judizioa ezinbestean determinatzen duela, arrazoikeriei arretarik eskaini gabe, hain ezgai banaiz ere horiei erantzuteko edo horiei itxurazkoagoak direnak aurkakotzeko.\nAdigai hain bitxiaren erabileran, arrazoimen-sinesmen praktiko huts baten kasuan bezala, gaizki-ulertzeak ekiditeko, zilegi bekit are ohar bat gehiago gaineratzea. Badirudi ia arrazoimen-sinesmen horrek hemen agindu gisa iragarriko lukeela, hain zuzen, ongi gorena ahalgarri gisa onartzea. Baina agintzen den sinesmen bat zentzugabekeria da. Hala ere, gogora ekartzen badugu lehenago aipatutako eztabaida, ongi gorenaren adigaian zer onartu behar denari buruzkoa, ohartuko dugu ahalgarritasun hori onartzea ezin dela agindu inolaz ere, eta ez dela ezein jaidura praktikorik eskatzen hura onartzeko, baizik eta arrazoimen espekulatiboak hura eskakizunik jaso gabe ere onartzen duela; izan ere, inork ezin du baieztatu bere baitan ezinezkoa dela lege moralari egokitzen zaion zerizan arrazoidunaren duintasuna munduan zoriontsu izateko eta aldi berean horri lotuta zorion horren jabegoa izatea. Baina ongi gorenaren lehen osagaiari dagokionez, hots, etikotasunari dagokionez, lege moralak agindu bat baino ez digu ematen, eta osagai horren ahalgarritasuna zalantzan jartzea, lege morala bera zalantzan jartzea bezainbat litzateke. Baina objektu haren bigarren osagaiari dagokionez, hots, duintasun hari guztiz egokitzen zaion zorionari dagokionez, haren ahalgarritasuna oro har onartzeko ez dago agindu baten premiarik, arrazoimen teoretikoak berak ez baitu ezer horren aurka, baina natur legeak askatasunarekin harmonian pentsatzeko eran soilik sortzen zaigu aukera bat, zeren arrazoimen teoretikoak ez baitu ezer erabakitzen ziurtasun apodiktikoz, eta horri dagokionez azken erabakia hartzen duen interes moral bat izan daiteke.\nLehenago esan dut naturaren ibilera soilaren arabera munduan balio etikoari zehazki dagokion zoriona ezin daitekeela itxaron eta ezinezkotzat hartu behar dela, eta ongi gorenaren ahalgarritasuna ere alde horretatik munduaren egile moralaren aurresuposiziopean soilik onar daitekeela. Zuhurtasunez judizio hori murriztu nuen gure arrazoimenaren baldintza subjektiboetara, horrela haren egiestea zehazkiago determinatua izan ondoren hura erabiltzeko. Egitatean, aipatutako ezintasuna subjektiboa baino ez da, hau da, gure arrazoimenak ezinezkoa aurkitzen du hain lotura zehazki egokitua eta guztiz xedearen araberakoa ulergarri bihurtzea hain lege ezberdinen arabera diharduten munduko gertaera bien artean naturaren ibilbide soilaren arabera, nahiz eta horren ezintasuna natur lege orokorren arabera ezin duen frogatu, hau da, oinarri objektiboetatik abiatuta nahikoa azaldu, naturan xedeen araberakoa den guztiarekin gertatzen denez.\nBaina orain beste motako erabaki-oinarria sartzen da jokoan, arrazoimen espekulatiboaren kulunka horretan azken erabakia hartzeko. Ongi gorena sustatzeko agindua objektiboki oinarrituta dago (arrazoimen praktikoan), eta horren ahalgarritasuna oro har ere bai (arrazoimen teoretikoan, ez baitauka ezer horren aurka). Baina ahalgarritasun hori errepresentatzeko modua da arrazoimenak objektiboki erabaki ezin duena, ea natur lege orokorren arabera egin behar den naturaren buru den egile jakintsurik gabe, edo hori aurresuposatuz egin behar den. Hemen arrazoimenaren baldintza subjektiboa sortzen da: harentzat teoretikoki ahalgarri den modu bakarra, aldi berean moralitateak (arrazoimenaren lege objektibo baten menpe dagoenak) onar dezakeen modua naturaren erresuma eta ohituren erresumaren arteko bateratasuna pentsatzeko ongi gorenaren ahalgarritasunaren baldintza gisa. Horren sustapena eta, beraz, horren ahalgarritasunaren aurresuposizioa objektiboki (baina soilik arrazoimen praktikoari jarraiki) beharrezkoa denez, aldi berean ordea hori ahalgarri gisa pentsatzeko modua gure esku dagoenez, hor arrazoimen praktiko hutsaren interes aske batek munduaren egile jakintsu baten onarpenaren alde erabakiz, orduan gure judizioak hemen determinatzen duen printzipioa, subjektiboki bada ere premia gisa, baina aldi berean objektiboki (praktikoki) beharrezkoa dena sustatzeko bitarteko gisa, egiazkotzat hartzeko maxima baten oinarria da asmo moralean, hau da, arrazoimen sinesmen praktiko hutsa. Hori, beraz, ez da agintzen, baizik eta berez sortu da jaidura moraletik existentzia hori onartzeko eta arrazoimenaren erabileran oinarrian ezartzeko gure judizioaren determinazio aske gisa, asmo moralarekin (agindutakoarekin) erka daitekeena, eta gainera arrazoimen-premia teoretikoarekin ados daitekeena; beraz, sarri gerta daitezke kulunkak jaidura oneko pertsonetan, baina hori inoiz ezin daiteke erori sinesmen ezan.\n Baina hemen ere ezingo genuke arrazoimenaren premia baten aitzakia aipatu, begien aurrean arrazoimenaren adigai problematiko baina ezinbesteko bat ez bagenu, hots, erabat beharrezkoa den zerizanarena. Adigai hori determinatu behar da orain, eta hori, hedapenerako bultzada gaineratzen denean, arrazoimen espekulatiboaren premia baten oinarri objektiboa da, hots, zerizan beharrezko baten adigaia, besteen jatorrizko oinarri gisa balioko duena horiek zehazkiago determinatzeko eta azken hori horren bidez ezagutarazteko. Aurretik sortzen diren halako beharrezko arazorik gabe ez dago premiarik, gutxienez ez dago arrazoimen hutsaren premiarik; gainerakoak joeraren premiak dira.\n Deutsches Museum aldizkarian, 1787ko otsailekoan, buru oso fin eta argi baten idazkia dator, Wizenmann zenarena, zeinaren heriotza goiztarra deitoratu behar den, eta idazkian ukatu egiten du premia batetik horren objektuaren errealitate objektiboa arrazoitzeko eskumena, eta kontu hori maitemindu baten adibidea erabiliz argitzen du, zeinak bere ameskeria baino ez zen edertasunaren ideia batekin erotuz, arrazoitu nahi baitzuen halako objektua benetan nonbait existitzen zela. Arrazoi guztia ematen diot premia joeran oinarritzen den kasu guztietan, horrek ezin baitu eragiten dionari bere objektuaren existentzia halabeharrez postulatu, are gutxiago barnebilduko du edonorentzat balio duen eskakizuna, eta horregatik desiren oinarri subjektiboa baino ez da. Baina orain arrazoimenaren premia dugu, nahimenaren determinazio-oinarri objektibo batetik sortzen dena, hots, lege moraletik, zeinak zerizan arrazoidun oro lotzen duen halabeharrez, eta beraz, naturan berari dagozkion baldintzen aurresuposizioa a priori egiteko eskubidea du, eta azken hori arrazoimenaren erabilera praktiko osatutik bereiztezin bihurtzen du. Betebeharra da ongi gorena gure ahalmen handienaren arabera egikaritzea; horregatik, ahalgarri ere izan behar du; eta beraz, ezinbestekoa zaio munduko zerizan arrazoidun orori horren ahalgarritasun objektiborako beharrezkoa dena aurresuposatzea. Aurresuposizioa lege morala bezain beharrezkoa da, horrekin loturan baino ez izaki balioduna.\nOrrialdearen azken aldaketa: 14 abuztua 2020, 11:54.


2011 azaroa : Ikasle Abertzaleak\nArchive for azaroa, 2011\nEskerrik asko Billabona!\nIkasle Abertzaleak 2011 - Aza - 10 0 Iruzkin\nIragan da dagoneko ekaitza, amaitu dira euri zaparradak, eta hauekin batera, beste urte betez ere Ikasle Eguna pasa da. Hiru eguneko montajea; lana, izerdi, barne irrika eta zirrara nahasten diren zurrunbiloa. Ordu txikiak arte lanean, zenbat etorriko dira? euria egingo ote? ondo aterako da? Galdera, hipotesi eta zalantzak… eta azkenean Ikasle Eguna! Ametsez, ilusioz eta motibazioz beteriko eguna! Euria egin zuen, bai, erruz gainera! 1983ko uholdeetatik euri gehien egin duen Read More ...\nAinhoa Mendibil Info7 irratian\nEskerrik asko zuri Ainhoa!!! Ir a descargar\nLaguntza eske Billabonatik!\nIkasle Abertzaleak 2011 - Aza - 6 0 Iruzkin\nKaixo denoi! Interneteko leihoa aprobetxatuz laguntza eskaera bidali nahi dugu Billabonatik. Atzoko Ikasle Eguna eta gero desmontaje lanetan ari gara gaur ere. Oraindik lan asko geratzen zaigu egiteko, euriaren eta uholdeen eraginez normalean baino lan gehiago izaten ari gara. Lanerako jendea falta zaigu. Lan eta lan ari gara baina ezin dugu amaitu! Gazteak gara, bai, baina oso lo gutxi egin dugu eta ezin erritmo honetan askoz ere denbora gehiago aguantatu! Read More ...\nIkasle Abertzaleak 2011 - Aza - 5 0 Iruzkin\nTopatu.info-ren jarraipen berezia: Ehunka ikasle bildu dira Billabonako plazako karpan Ikasle Abertzaleakek antolatutako Ikasle Eguneko zita nagusian. Irudimenez betetako ekitaldi ederra ikusteko parada izan dute bertara gerturatuek. Hitzordua iaz Amurrion ospatu zen Ikasle Egunetik gaur arte, urtebetean, ikasleek egindako lanaren testigu izan den bideoarekin hasi da. Ondoren, Billabona Amasako dantzariek, dantzaren bitartez, ikasleen zapalkuntza eta hauen borrokak irudikatu diuzte bertakoak aho zabalik utziz. Ondoren Goienetxe Anaiak taldeko ZKH-k ekitaldirako espreski Read More ...\nEuritan, Porrotx eta txaranga irrifarreak pizten\nTopatu.info-ren jarraipen berezia: Momentuko jarraipena twitter bidez. Orduak aurrera doaz eta bazkaldu ostean jendea ez da siestara erretiratu. Euria goitik behera gelditu gabe dihardu Billabonan eta bazkarian zebait busti ere egin dira, haizeak frontoi barrura tantak bultzatu dituenean. Bertsolariek giroa berotzen lagundu dute ordea. Bazkaria ere primerakoa, dena etxean egina: entsalda, solomoa tomatearekin eta yogur naturala. Etxekoa esan bezala. 17:30etan puntuan hasi da Porrotx bere emanaldiarekin. Gazteokin batera guraso eta Read More ...\nPlenarioa amaitu eta bazkaltzen daude gazteak!\nTopatu.info-ren jarraipen berezia: Momentuko jarraipena twitter bidez. Amaitu dira jada goizeko ekintzak. Plenarioarekin eman diote bukaera topaketei. Bertan, talde bakoitzak egindako hausnarketak plazaratu dituzte guztien aurrean. Guztiak gose zirela eta “motz” geratu dira azalpenak (hobe motz eta zehatz!), argi utzi dute euskaldunok erraz asetzen ez garela! Unibertsitakoen topaketa: Lanbide Heziketakoen topaketa: DBH eta Batxilergokoen topaketa: Esan bezala, bazkariaz gozatzen ari dira guztiak orain! Bada… on egin! Arratsaldean: Irrien Lagunak txokoa, Read More ...\nEguraldi txarrari aurre eginez, ikasle andana ari da topaketetan parte hartzen!\nTopatu.info-ren jarraipen berezia: Momentuko jarraipena twitter bidez. Hasiera paregabea eman zaio Ikasle Egunari Euskal Herriko txoko guztietatik Billabonara hurbildu den gazte andanarekin. Momentu honetan, 200 ikasle inguru ari dira Ikasle Topaketetan parte hartzen herriko zineman. Ikas-mailaka banatu dira 3 taldetan, eta talde bakoitza bere errealitatea aztertu eta aurrera begirako bide posibleak markatzen ari da. Oso parte-hartzaileak izaten ari dira eztabaidak, zer hausnartu badugunaren seinale. Bitartean, frontoian kokatua dagoen Hezkuntza Sistema Read More ...\nIritsi da Ikasle Eguna! Gaur denok Billabonara!\nHemen da! Iritsi da Ikasle Eguna! Eta, tradizio den bezala, berarekin batera ekarri du euria ere… Baina tira! Nori axola dio horrek?! Euri tanta batzuk ez gaituzte kikilduko! Euri tanta batzuk ez dute ikasle uholdea geldituko! Hemen dena prest daukagu… zu bakarrik falta zara! Billabonara etorri ezin izan baduzu, gure webgunearen bidez jakin ahalko duzu bertan gertatzen ari dena. Topatu.info-ko lagunak arituko dira zuzeneko jarraipena egiten, gure webgunean bertan egingo Read More ...\nFeos Pero Majos taldea ere Billabonan izango da!\nIkasle Abertzaleak 2011 - Aza - 3 0 Iruzkin\nBeste talde askoren artean, Feos Pero Majos ere Billabonan izango da! Aupa zuek!\nIkasle Eguneko muntaketa hasi da Billabonan!


Aldaketa eta ezeztapen politika - Alsa\nNAN / AIZ / Pasaportea* Eskaturiko eremua\nPasahitza* Eskaturiko eremua\nGogoratu nazazu orria berriz bisitatzen dudanerako\nEz zara Alsa Plus bezeroa? Erregistratu\nEmail bat bidali dizugu…\nZure sarrerako ontzia begiratu, balioztatu zure emaila Alsa Plus erregistroa betetzeko.\nEmaila aurkitzen ez baduzu, mezu baztergarrien edo spam-aren ontzia begiratu..\nSentitzen dugu, akats bat gertatu da zure gonbidapena egiaztatzean\nArren, eskatu zure lagunari gonbidapen berri bat sortzeko.\nNahiago baduzu, Alsa Plusen izen emateko prozesuarekin jarrai dezakezu, baina gonbidapenari esker lor ditzakezun abantailak GALDUKO DITUZU.\nCambio de lenguaje\nAlsa Plus: Hasi saioa\nAldaketa eta ezeztapen politika\nAldaketa eta ezeztapen\nNazio eta nazioarte mailako txartelentzat:\nTxartelen ezeztapena, zerbitzuaren hasiera baino 2 ordu lehenago behintzat egiten bada soilik izango da posible, bidaiaria enpresako salmenta puntuan azaldu beharko delarik. 902 422242 informazio eta salmenta zerbitzuaren bidez eta www.alsa.es/eu web orriaren bitartez lorturiko txartelak, bide berdinak erabiliz ere ezeztatu ahal izango dira, hauek oraindik jaulkiak izan ez diren kasuetan soilik.\nEzeztapen kasuan, enpresak txartelaren guztizkoa itzuliko dio bidaiariari, hau zerbitzuaren irteera baino 48 orduko aurrerapenarekin behintzat egiten bada. Ezeztapena 48 eta 24 ordu bitarteko aurrerapenarekin eskatzen bada, enpresak txartelaren guztizkoa itzuliko dio bidaiariari %20eko dedukzioarekin. Ezeztapena 24 ordu baino gutxiagoko aurrerapenarekin egin ezkero ordea, txartelaren guztizkoan aplikatuko den dedukzioa %30ekoa izango da.\nBanku txartel bidez erositako txartelen ezeztapenak egiteko, erosketa egiteko erabilitako txartel beraren bitartez egin ahal izango dira soilik.\nPayPal ordainketa sistemaren bidez lorturiko txartelak ALSA web orriaren bitartez soilik ezeztatu ahal izango dira. Inondik inora ez da posible izango ezeztapena salmenta puntuetan edo telefono arreta zerbitzuaren bitartez egitea.\nIrteeraren unean bidaiaria bertan ez badago, bidaia galduko du eta ez du eskubiderik izango txartelaren aldaketa edo diruaren itzulketa eskatzeko.\nEz dira baliogabetze gasturik aplikatuko ALSAPLUS+ txartelaren tituladunei.\nNazio mailako txartelentzat:\nAldez aurretik jada aldatuak izan diren txarteletan, guztizkoaren %20a kenduko zaio bidaiariari 48 ordu baino gehiagoko aurrerapenarekin egiten duen eskakizunetan. Txartel mota hauetarako, ezeztapen gastua %30ekoa izango da eskakizuna 48 eta 24 ordu bitarteko aurrerapenarekin egiten den kasuetan eta %40ekoa zerbitzuaren hasiera baino 24 ordu baino gutxiagoko aurrerapenarekin egiten denean.\nBidaiaren eguna edo ordua aldatu ahal izateko, eskaera hau zerbitzuaren hasiera baino 2 ordu lehenago behintzat egin beharko da eta hau baldintzatua egongo da eskaturiko egun edo ordu berriaren eserleku libreen arabera.\n902 422 242 informazio eta salmenta zerbitzuaren bidez eta www.alsa.es/eu web orriaren bitartez lorturiko txartelak, bide berdinak erabiliz ere aldatu ahal izango dira, hauek oraindik jaulkiak izan ez diren kasuetan soilik.\nGasturik gabeko aldaketa bat soilik onartuko da txartel bakoitzeko, eskaera hau zerbitzuaren hasiera baino 48 ordu lehenago egin beharko delarik. 24 eta 48 ordu bitarteko aurrerapenarekin eskaturiko aldaketetarako, txartelen guztizkoaren %10eko errekargu gehigarri bat aplikatuko da. Aldaketa 24 ordu baino gutxiagoko aurrerapenarekin egiten baldin bada, txartelaren guztizkoari aplikatuko zaion errekargua %15ekoa izango da.\nTxartelen bigarren aldaketan eta ondorengo aldaketetan, %20eko errekargu bat aplikatuko da eskaera 24 ordu baino gehiagoko aurrerapenarekin egiten den kasuetan. Aldaketa hauek 24 ordu baino gutxiagoko aurrerapenarekin eskatzen badira, txartelean aplikaturiko errekargua %30ekoa izango da.\nNazioarte mailako txartelentzat:\nNazioarteko txartelen aldaketak ez dauka gainordaina.\nLegezko oharra eta pribatutasun politika\nEstás usando un navegador desactualizado o muy antiguo. Te recomendamos que lo actualices o que uses un navegador más moderno.\nTe sugerimos navegadores como Firefox o Chrome para mejorar tu experiencia de navegación en www.alsa.es.


Jaurlaritzak «hurbilketa bat» antzeman du kontuei buruzko negoziazioetan | Politika | Berria\nJaurlaritzak «hurbilketa bat» antzeman du kontuei buruzko negoziazioetan\nErkorekak onartu du EH Bildurekin hasitako elkarrizketek «aurrera» egin dutela azken orduotan. Astearterako nahi dute akordioa; osoko zuzenketen eztabaida egunerako\nJosu Erkoreka Eusko Jaurlaritzako bozeramailea, atzo, Gasteizen. DAVID AGUILAR / EFE\nAste honetan askatu beharko dute korapiloa, eta, atzo Jaurlaritzako bozeramaile Josu Erkorekak esandakoa aintzat hartuta, ez da horren korapilo estua ere. Eta lasaitzen ari da, gainera. «Hurbilketa bat» antzeman du hark. Ez akordio bat dagoela esateko adinakoa oraindik, baina bai«hurbilketa bat». Are gehiago, esan du orain ez dagoela mahaiaren gainean negoziazio zerrenda luze bat. Bi punturen ingurukoak direla askatu gabe dauden korapiloak —lan arlokoak eta DSBE diru sarrerak bermatzeko errentaren bidez pentsio baxuenei osagarria handitzeari buruzkoak; berak ahotan hartu gabe, baina nolabait esanda utzi zituenak dira bi horiek—. Asteartean egingo da legebiltzarrean Jaurlaritzaren aurrekontuei jarritako osoko zuzenketen eztabaida —Elkarrekin Podemosek eta PPk aurkeztu dituzte osoko zuzenketak—, eta ordurako akordioa itxita eduki nahi dutela esan zuen atzo Erkorekak.\nAzaroaren 14an aurkeztu zuen Jaurlaritzak 2019ko aurrekontu proiektua, eta aste horretan bertan egin zituen lehen bilerak alderdiekin. EH Bilduren «borondatea» eta balizko bi abstentzioak mahai gainean izan zituen ia hasieratik, pentsio baxuenei osagarriak handitzeari eta lan arloan hobekuntzak egiteari buruz bete beharreko baldintzekin batera —420 milioi inguruko aldaketak ziren hasiera hartan koalizioak proposatzen zituenak—. Elkarrekin Podemosek ez zuen hasieratik ezezkorik eman, baina bai handik bi astera, arlo sozialean Jaurlaritzaren «biratzerik» ez zuela antzeman argudiatuta. PPk hasieratik eman zuen ezezkoa, EAJk eta EH Bilduk Autogobernu Lantaldean lortutako oinarrizko akordioa atzera bota ezean —EAJk ez du halakorik egin—.\nEH Bildu da, beraz, joan den azaro amaieratik Jaurlaritzaren interlokutore bakarra aurrekontuak aurrera atera ahal izateko. Koalizio abertzaleak osoko zuzenketarik aurkeztu ez izana izan zen «haien borondate onaren» seinale bat, Azpiazu Ogasun sailburuak ulertu zuenez, eta denbora irabazteko aukera bat ere bai, negoziatzen jarraitzeko arnasa irabazi zuenez. Osoko zuzenketarik ez, baina 233 milioiren zuzenketa partzialak erregistratu zituen koalizioak joan den astean. Eta berriro ere, pentsioen osagarrian jarri zuen azpimarra. Hori da askatzeko falta den korapiloa. Erkorekak ezin argiago azaldu zuen atzo: «Hurbilketa bat gauzatu da. Oraindik ez nahikoa akordio bat dagoela esan ahal izateko, baina hurbilketa bai, egon badago. Eta hurbilketa horren adierazle aipatu daiteke ez dagoela momentu honetan mahai gainean gai zerrenda luze bat negoziaketarako, baizik eta negoziatzeko puntuak, batez ere, bi puntutan konzentratu direla. Horrek erakusten du elkarrizketa egon dela, eta elkarrizketak aurrera egin duela, nahiz eta oraindik ez behar adina». Eta berretsi zuen asteartea baino lehen akordio bat ixteko haren nahia. Hala balitz, «Euskadik inoiz izan dituen aurrekontu onenak lirateke».\nPSE-EE ere, saiatzearen alde\nIdoia Mendia PSE-EEko idazkari nagusia ere aurrekontuak EH Bildurekin aurrera ateratzearen alde mintzatu zen atzo, nahiz eta ohartarazi zuen aurrekontuena ez dela «infinituraino luzatu daitekeen txikle bat». Radio Euskadiri emandako elkarrizketan, Mendiak esan zuen bera «kartutxo guztiak erretzearen alde» dagoela, eta Jaurlaritzak ere negoziazio horietan akordio batera iristeko «borondate argia» duela, 2019koak 2018koak baino aurrekontu «hobeak» direlako.\nMendiaren ustez, EH Bilduk proposatu dituen «hobekuntzak» eta Jaurlaritzak proposatzen dituenak «norabide berean» doaz. Horretarako, ordea, «legearen parametroak» bete behar direla dio Mendiak, eta onartu zuen EH Bilduren lehen proposamenak hori gainditu egiten bazuen ere, gerora eskaria «beheratuz» joan direla.


Eskerrik asko G7 EZ! plataformari\nLarunbateko manifestazioa ez da inola ere ekintza bakarra, baina bai jendetsuena.\nBukatu da Biarritzen G7ren goi-bilera, ezaugarri nagusi guztiz ohiz kanpoko militarizazio-maila izan duena. Kolore guztietako 20.000 polizia eta militarrek bene-benetako salbuespen-egoera sortu dute, eta, horrekin batera, irudi inpaktante bezain nardagarriak utzi dizkigute gogoan. Hala ere, (oroz gain baina ez bakarrik) larunbatean Hendaia eta Irun bitartean 15.000 lagun bildu zituen manifestzioaren bidez, “On est l?, m?me si Macron ne le veut pas” adierazi ahal izan dugu, txaleko horiek kantatzen duten bezala. Hemen gaude, Macronek (eta beste hainbatek) nahi ez badu ere. Eta hori adierazi ahal izan dugu gehienbat G7 EZ! plataformari esker. Izan ere, plataforma horrek, zailtasunak zailtasun, marko bat eskaini digu G7ko agintariei beraien politikez zer iritzi dugun argi eta garbi esateko. Batzuek “normaltasuna nagusi” izan dela nabarmendu dute, mugimenduak murriztuak izatea eta poliziez inguratuta egotea gauza normalak balira bezala. Beste batzuek, aldiz, nahiago izan dute fribolizatu G7ren goi-bileak Euskal Herria kanpoan “ezagutarazteko” zabaltzen duen aukerarekin. Horien ifrentzuan, berriz, G7 EZ! plataformak lortu du bistaratzea hemen badela gizarte-zati garrantzitsu bat gauzak bestela ikusten dituena. Eskerrik asko, beraz.\nLa entrada Eskerrik asko G7 EZ! plataformari aparece primero en Eguzki Talde Ekologista.


“AHALDUNTZEN: Hizkuntza eta generoa” jardunaldia\nGarabide elkarteak urteak daramatza hizkuntzak biziberritzeko estrategiak garatzen, hein handi batean, euskararen berreskuratzearen prozesuan ateratako ikasgaiak munduko beste hizkuntza gutxiagotuak dituzten komunitateetako kideekin lantzen. Asmo horrekin antolatu izan du azken urteotan Hizkuntza Biziberritzeko Estrategiak izeneko Aditu Ikastaroa eta aurten IV. edizioa dugu martxan irailetik abendura bitartean. Edizio honetan, generoa eta hizkuntzaren arteko lotura eta igurtzien azterketa eta hausnarketari garrantzia berezia eman gura zaio.\nAditu Ikastaroko partaideen egonaldia baliatuz, “Hizkuntza eta Generoa” ardatz izango dituen hitzordu eta ekimen sorta antolatu dugu, herri ezberdinetako esperientziak ezagutu eta igurtzian jarriz, hizkuntza biziberritzeak emakumearen ahalduntzeari egin diezaiokeen ekarpenari buruzko gakoak identifikatu, gogoeta partekatuak sustatu eta zapalkuntzaren irakurketa anitzetatik, elkarlanerako bideak eta ikuspuntu anitzak elkarlotzeko.\nAditu Ikastaroan parte hartzen ari diren herrietako emakumeak gaiaren inguruko euren lanketa propioa garatzen ari dira azken hilabeteotan, generoa eta hizkuntza gurutzatzen diren gogoeta eta praktiken inguruko tailerren bidez. Topaketa honek eskaintzen digun markoa baliatuta, euskararen biziberritze esperientzia abiapuntu bezala hartu eta emakumeen ahalduntzera begira atera daitezkeen ikasgaien inguruko ariketa ere egin nahi dugu Garabidetik. Generoa eta hizkuntzaren inguruko elkarguneez dezente hausnartzen ari gara mugimendu anitzetatik, baina hizkuntzaren biziberritze estrategietan ezarri nahi dugu fokua. Azken hamarkadetan egindako euskararen biziberritzetik, zein ikasgai atera dezakegu genero ikuspegitik? Nola lagundu diezaguke biziberritze estrategia honek emakumeon ahalduntzeari? Eta kontrara, zein ekarpen egin dakioke emakumeen ahalduntzeak hizkuntzaren biziberritzeari? Galdera horietatik abiatu nahi dugu gogoeta, datozen urteotara begira Garabiderentzat estrategiko gisa kokatu nahi den ildo honetan sakontzeko oinarri batzuk zehaztera begira.\nJardunaldiak hiru mugarri hartzen ditu bere baitan. Lehena, dagoeneko burutu da komunitateetan eta beste biak urriaren 19an gauzatuko dira Bilbon.\n1. MUGARRIA: Hizkuntzaren biziberritze esperientziatik emakumeen ahalduntzerako ikasgaiak identifikatzeko saioak\nAurrelan gisa, Aditu Ikastaroa hasi baino lehen, azken hilabeteotan egin diren saioetan bai Garabideko kideok, bai Aditu Ikastaroan parte hartzen ari diren 4 emakumek, nork bere komunitatean, egin ditugu hizkuntzaren biziberritzean ahalduntzerako ikasgaiak identifikazio tailerrak. Hauek dira euskaldunez gain parte hartu duten hizkuntza komunitateak:\nYukatango maia (Mexiko)\nEgindako ibilbideari errepasu bat egin zaio, bilakaera honetan emakumeen ahalduntzerako interesgarriak izan daitezkeen praktika, gogoeta eta tresnak identifikatzeko. Era berean, emakumeen ahalduntze estrategiek hizkuntzaren biziberritzea nola elikatu dezaketen ere aztertu da.\nEuskaldunon kasuan, hizkuntzen biziberritzea izanik estrategia ardatza, gai honen inguruan diharduten eragileetako kideen artean egin dugu ariketa hau, bertan landutakoak eragile horietan lantzeko ikasgai interesgarri izan daitezkeelakoan. Talde oso handia izan barik, abiapuntu gisako dinamika emankorra antolatzea izan da helburu. Horregatik, hiru eragiletako kideen artean egin da ariketa: Garabide, EMUN eta Lanki.\n2. MUGARRIA: Hizkuntza gutxituetako komunitateetako emakumeen arteko topaketa eta esperientzia trukaketa.\nAzken hilabeteotan jatorriko herrietako emakumeek hizkuntzen biziberritzea eta emakumeen ahalduntzearen inguruan egindako tailerretan landutako ondorioak partekatuko dira Bilbon urriaren 19ko goizean ospatuko den topaketa honetan. Tailerra egin duten 4 komunitateez gain, Adituan parte hartzen ari diren 12 hizkuntza komunitatetako esperientziak trukatzeko espazioa izango da eta gogoeta orokorra ondorengo galdera erantzutera bideratu nahiko genuke: Hizkuntza biziberritzeko ibilbidetik, zein ikasbide atera dezakegu emakumeon ahalduntzera begira?\nEra berean eta esperientzia praktiko interesgarri bat ezagutzera emateko helburuan, Euskal Herriko Mundu Martxako kideak gonbidatu ditugu saio honetara. EHMMn jatorri ezberdin eta anitzeko emakume askok parte hartzen duen plataforma herritarra da eta azken urteotan egindako lanari esker, euskara da antolakuntzarako darabilten hizkuntza nagusia. Praktika ona den heinean, esperientzia honen berri emango da tailerrean.\nLan saioa izanik, ez da saio publikoa izango da eta emakumezkoak izango dira parte hartzaile guztiak.\n3. MUGARRIA: Hizkuntza eta generoa: zapalkuntza anitzen inguruan hausnartzeko mahai-ingurua (urriak 19, ostirala: 17:00-19:00) Bilbon, MUren Bilbao Berrikuntza Faktorian.\nArratsaldeko saio hau irekia izango da eta esperientzia ezberdinei eman gura zaie protagonismoa. Helburua, hizkuntza eta genero zapalkuntzen inguruko hausnarketa bideratzea da, zapalkuntzak eskutik doazela ulertzeko saiakera gisa. Saio honetan Aditu Tituluan parte hartzen arituko diren kideentzat abiapuntuko gogoeta bat sustatu nahi da eta Euskal Herriko esperientziaz gain, beste jatorri batzuetako errealitateak eta gogoetak ere mahai gaineratu gura dira.\nBi orduko mahai-ingurua izatea aurreikusten eta ondorengo hizlariek parte hartuko dute:\nLorea Agirre, kazetaria eta antropologoa\nSuna Altun, aktibista kurdua\nYazmin Novelo, Yucantago maia aktibista (Mexiko)\nTxerra Rodriguez soziolinguista\nDinamizatzailea: Iraitz Agirre\nMahai-ingurua euskaraz eta gazteleraz egingo da eta itzulpen zerbitzua bermatuko da.


Bidaia Europan zehar\nOraingoan etxetik gertu bidaiatuko dugu, ez da batere aukera txarra garai hauetarako! Europa kontinenterik bisitatuenetako bat da, eta ez da gutxiagorako!\nBidaia Ozeanian zehar\nGaurkoan munduko kontinente txikienera bidaiatzeko prestatuko gara, bertan ia ezinezko paisaiak, amets egiteko tokiak eta naturgune ikaragarriak daude. Ozeania esan orduko, koalak eta kanguruak etorriko zaizkigu burura, Fiji uharteetako hondartzekin erlaxatzeko aukera edo koralezko harresi handian urpekaritza egiteko grina ere piztuko zaigu.\nBidaia Asian zehar\nBerriro ere gu bidaiatzeko prest gaude, eta oraingoan munduko biztanle gehien bizi diren kontinentera leku-aldatuko gara, azalerari dagokionez ere lurreko kontinenterik handiena da Asia.


Ama Xantalen konpainia\n1919. urtean sortu zuen Angel Martin jaunak Ama Xantalen konpainia, alarderik gabe lau urte eraman ondoren Lehen Mundu Gerra izan zen bitartean. Alardean parte hartzeko eskaera ahoz egin ondoren idatziz egiteko eskatu zioten. Ama Xantalen da baldintza hori eskatu zitzaion konpainia bakarra, eta horrenbestez, konpainiaren historian gelditu zen 1919ko maiatzaren 12an Irungo Jai Batzordeko Lehendakari jaunari zuzendutako gutuna.\n"Herrikoak" deituriko konpainietan, hauxe da, auzo historikoetako bat ordezkatzen ez duten konpainietan bigarrena da Ama Xantalen.\nKonpainiak Ama Xantalen ermitari zor dio izena. Estebenea ibaiaren ertzean, Gipuzkoako probintziako kristauen aztarna zaharrena da ermita hori eta nekropoli erromatar baten hondakinak eta I. mendea baino lehenagoko tenplu bat aurkitu ziren barnean. Ermitaren ondoan, konpainiak urtero geldirik egiten du entsegua.\nLarretxipi kalearen eta Urdanibia plazaren arteko elkargunea da konpainia honen topalekua eta abialekua. Ertz horretan zegoen guztiok gogoan dugun Goiburu taberna.\nAMA XANTALEN 2018


Prestik-Ezkerraldea 2016 azoka: Hitzordua enpleguarekin eta ekintzailetzarekin\t2016ko Abuztua 30\nBeste urtebetez, DEMA-Enpresa Garapena agentzia arduratuko da PRESTIK Enplegu Azoka (PRESTIK-Ezkerraldea, oraingoan) planifikatu, kudeatu eta koordinatzeaz. Azoka urriaren 20an eta 21ean egingo da, Portugaleteko Nautika Eskolan (UPV/EHU). Azokaren bosgarren edizioa izango da, Bizkaiko Foru Aldundiko Enplegua, Gizarteratzea eta Berdintasuna sustatzeko Sailak antolatu eta finantzatzen duena, eta helburutzat duena gai hauetan zeresana duten agente guztien topaleku izatea, enpleguak, prestakuntzak eta ekintzailetzak eskualdean duten egoerari buruz eztabaidatu eta ondorioak zabaltzeko. Irakurri gehiago…\nBeste albiste batzuk ekintzaileentzat. Asteko laburpena. Abuztuaren 22tik, 28rako astea\t2016ko Abuztua 28\nLehendakariak aurreikusten du ekonomia %2,5 inguru hazten jarraituko duela\nAintzane Agirre: “Kantinan irabazitakoa unibertsitateko bidaiak ordaintzeko erabiliko dugu”\nModan jarri da kilker-irina…\nDema agentziaren bidez, aldundiak berritu egingo du ekintzailetza eta kalitateko enpleguaren aldeko apustua\nBukatzen jakin, Euskadi Irratian, Maialen Lujanbiorekin\nGero eta interes handiagoa elikagai segurtasunaren inguruan\nFamilianBAI, familiaren aisialdirako espazioa\nBetabeers Bilbao: 4.0 Industria eta Gauzen Interneta\t2016ko Abuztua 25\nPunta-puntako teknologien topagunea den Betabeers Bilbaok bere XIII. bilera ospatuko du Irailean. Hilaren 30ean izango da, ‘Dock’-en (BBF – Uribitarteko Ibiltokia, 1 de Bilbao).\nJardunaldia gaur egungo eta etorkizuneko esparru garrantzitsuak diren Gauzen Internetaz (IoT) eta 4.0 Industriaz arituko da. Euskadin, Gauzen Interneta eta 4.0 Industria serioski hartzen dituzte hauekin hasten diren ekintzaileek, hauek abiadan jartzen dituen enpresa-sareak eta Euskadiko espezializazio estrategia zentzudunak eta honen teknologiak bultzatzen eta sustatzen dituzten erakundeek.\nAjebask, Euskadiko ekintzaile kultura sustatzen\t2016ko Abuztua 24\nEuskadiko Enpresari Gazteen Elkarteen Federazioak, hiru lurralde historikoetan finkatutako kolektibo honen barneko entitateak Araba, Bizkaia eta Gipuzkoan kokatutako enpresekin biltzen ditu.\nAjebask proiektu gazte eta bizia da, baita Euskadiko ekintzaile gazte oro agerrarazteko foroa ere.\nAZPLAY 2016. Bideo-joko independenteen nazioarteko VII. Lehiaketa 2016(e)ko azaroaren 23(e)tik 2016(e)ko azaroaren 24(e)ra\t2016ko Abuztua 22\nAzkuna Zentroak AzPlay Bideo-joko Independenteen Nazioarteko Lehiaketaren VII. edizioa jarri du martxan.\nAzPlay eredu sendoa da nazioartean, lan berriak sustatzeaz gain, bideo-jokorik berezi, sortzaile eta berritzaileenei ematen baitie saria urtero. Sei urte hauetan 500 proiektutik gora jaso ditu, bost kontinenteetatik etorriak, eta 175.000 euro baino gehiago banatu ditu sarietan.\nProiektuak aurkeztu nahi dituzten pertsonek orri honetan prestatutako inprimakia betez eman beharko dute izena irailaren 30a iritsi aurretik: https://goo.gl//75YMmN. Urriaren 17an jakinaraziko da zein diren hautatutako finalistak.\nAzPlayk 5.000 euroko bost sari finkatu ditu kategoria hauetan: ideiarik bereziena, sorkuntzako diseinurik onena, soinu-musikarik onena, jokatzeko lanik egokiena eta euskal bideojokorik onena.\nBeste albiste batzuk ekintzaileentzat. Asteko laburpena. Abuztuaren 15tik, 21rako astea\t2016ko Abuztua 21\nUnibertsitate Gizarte Inkubagailuak / Donosti\nHazilanen hirugarren edizioa martxan eta hurrengoa prestatzen\nEkintzailetza maximizatu jarduera berritzailea\nWhatsART – Donostia / San Sebastián 2016 Europako Kultur Hiriburua\nGizarte-ekonomiako enpresetara bazkideak sartzeko laguntzak 2016\nGipuzkoa: Lurraldeko enpresen nazioartetzea indartzeko hitzarmena sinatu dute…\nAupa Zuek: bertako kultura-ekintzailearen atsekabeak\nJakintzaren Kudeaketa zure ekintzaile negozioan : 5 urrats sinple\t2016ko Abuztua 19


Ukuiluan erditutako negua\nIlaje luzea eta errape guri-guriak dituzte Lazkaomendiko (Lazkao, Gipuzkoa) Intzartzu etxearen ondoko ukuiluko ardiek. Ibilera baldarra dute, laster jaioko diren arkumeen zamaren seinale. Batzuk erditu dira jadanik, eta esne mamitan dabiltza haien arkume jaioberriak. Esne mamitik baduen arren, luzetik eta gogorretik ere badu neguak artzainentzat: urteko sasoirik gogorrena izaten da, lan gehieneko egunak eta hilabeteak izaten baitira.\n«Animaliak menditik jaistean hasten da negua guretzat», azaldu du Aitor Iztueta artzainak. Txindokiren magaleko ukuiluan pasatzen ditu azkenaldian eguneko ordu gehientsuenak. Hilabete eskas falta da oraindik neguan sartzeko; egutegiaren arabera, bederen. Ordea, negu usaina hartu du jadanik urteak Iztuetarentzat: hostoek adarrak uzten dituzten garaian uzten dituzte mendiko larreak artaldeek; orduan erditu da negua.\nArdien orroa ozen entzuten da ukuiluaren kanpoko aldetik. Eguna argitu da, eta abereek ederki dakite berandu baino lehen beteko dizkietela askak. Pentsuontziko bazkarekin baldeak bete, eta asketan jatekoa banatzen hasi da Iztueta, Maitane arrebak lagunduta; buruak aska zuloetan sartu orduko isildu dira ardiak. Belar ondua jarri diete gero; udan egindako belar bolatik. Azpiak egin dizkiete segidan, lastoarekin.\nHiruzpalau zatitan banatuta dauka Iztuetak ukuiluko artaldea, aska eta langekin: ernaldian aurreratuenak daude alde batean, baita koskortutako arkumeak dituzten ardiak ere. San Martinen bueltan jaiotakoak dira, denboraldiko lehenengo arkumeak: «Lan asko datorren seinale izaten dira lehenengo erditzeak», esan du Iztuetak. Ardien atzealdeko ile moztu berriek eta bistan dituzten errapeek ere hori iradokitzen dute.\nArkume txikiagoak eta haien amak daude beste sail batean. Lauzpabost egun dituzte, eta aska azpian ezkutatuta daude haietako batzuk, lasto artean lo kuluxka egiten. Hara eta hona jolasean dabiltza beste batzuk, saltoka, ardiak jaten ari diren bitartean. «Negua urteko garairik gogorrena izanagatik, koskortutako arkumeak jolasean ikusteak betetzen nau gehien», aitortu du artzainak.\nGustuko du ofizioa Iztuetak, eta txikitatik argi zuen artzaina izango zela. Arantzazuko artzain eskolan ikasketak egin bezain laster ekin zion ogibideari, 16 urte betetzerako. Zortzi urte pasatu dira ordutik, eta aitortu du hasierako ilusio berarekin jarraitzen duela. Hala erakusten dute haren ukuiluko joan-etorriek: ardien artean dabil, isilik eta patxada handiarekin, haiek jaten ari diren bitartean; erditzen hasitakorik badagoen ari da begiratzen.\nArkume batzuk badauden arren, ardiak dira nagusi oraindik ukuiluan. Bi asteren buruan aldatuko da, ordea, egoera: «40 arkume jaiotako egunak ere izaten dira azaro amaieran». Ardi latxak ditu Iztuetak, «mendian ohitutakoak»; gorpuzkera sendokoak dira, eta erditzen lagundu behar zaie gehienei, arkumeak ito ez daitezen. Esan du bikiak ere askok izaten dituztela, eta horrek ere lana zailtzen duela.\nEsnea, arkumeekin batera\nBikiak daude, hain justu, ukuiluaren erdiko itxituran. Oinez larri-larri dabiltza, eta kolore iluna dute oraindik; zilbor heste zatitxo bana dute sabeletik zintzilik: «Gaur jaiotakoak dira, 07:00 aldera». Goizean jaio dira, baina goizaldean ere jaio zitezkeen: «Orduero edo bi orduan behin jaikitzen naiz gauetan, ardiei erditzen laguntzera. Bi hilabete inguruz egiten dut hori, azarotik urtarrilera», azaldu du. Ez du zalantzarik, hori da lan guztietan gogorrena: «Gauean jaiki beharra eta lo egin gabe ibili beharra».\nItxiturara sartu dira neba-arrebak: ardi bati heldu dio Maitanek, eta Aitorrek eskuetan hartu ditu arkumeak. Esnea edaten lagundu diete; bati lehenengo, besteari gero. Gauza bera egin dute haien ondoko bi ardiekin eta kumeekin ere. Laguntzarik behar ez duenik ere bada: amaren atzealdean jarri, eta isatsa mugituz titia hartzen ari dira bospasei eguneko kumeak.\nUkuilua du lantoki Iztuetak neguan, baina ez da bakarra, ez baitu artalde osoa han: inguruko larreetan ditu erdiak baino gehiago, hiru sailetan banatuta. Ukuilukoen lanak aurreratutakoan joan da haiengana, txakurra lagun duela; zer moduz dauden ikusi, eta larrez aldatu ditu, belar gehiago izan dezaten. «Ernaldi hasieran daudenak, antzuak, bildotsak eta ahariak ditut kanpoan».\nGoiz lasaia izan da gaurkoa Lazkaomendiko ukuiluan, ez baita erditze konplikaturik izan. Horri esker, eguerdi alderako amaitu ditu ohiko lanak, eta gaztandegira joateko tartea ere hartu du. Hozkailura joan da zuzenean; udaberrian eta udan Aralarren egindako gaztak ditu han, plastikoan hutsean ontziratuta, hobeto kontserba daitezen. Haizea hartutakorik badagoen begiratu du, bazkaltzera joan aurretik.\nGoiz itxura hartu du arratsak ere: erditzerik badagoen begiratu du lehenik; gero, bazka eman, eta esnea edanarazi die txikienei. Lanak errepikatu egiten dira, baita egunean-egunean ere. Halere, beste lan batzuk ere izango ditu abenduaren erdi aldera, lehenengo arkumeak harategira saltzean: ardiak jezten hasiko da Iztueta, etxekoen laguntzarekin: «Goizean eta arratsaldean jezten ditugu; hiruzpalau ordu pasatzen ditugu aldi bakoitzean». Esnearen zati bat bere hartan salduko du esnetegira, eta bestearekin gaztak egingo ditu.\nArkumeak, esnea eta gazta, salmenta handieneko garaia da negua; baina gastuak ere handiak izaten dira: «Diru iturri handieneko garaia da, baina baita gastu handienekoa ere; ardiek ukuiluan pasatzen dute tarte handiena». Ukuiluak hustu ahala egiten dute etekinek gora: «Udaberrian etekin handiagoa izaten da, ardiak larreetara ateratzen hastean». Udaberriari begira jarria da Iztueta: «Beste poztasun bat izaten da, mendira joateko eta. Urte osoa horren zain egoten gara». Ardiei ilaje luzeak moztu, dunbak lepoan lotu, eta Aralarko larreetara abiatuko da artzaina. Orain jaiotako arkumeak izango dira egutegikoa baino lehen erditutako neguaren lekukoak.


IDIAKEZ-KO ETXEAN JOSEFAREN BEARGAIAK.\nJosefak Idiakez-ko etxea aututzea zirudien zala zeruko argitasuna bezela, bada an iritxi zuen gela bakarreko bat leioa oratoriora zuela, non zelebratzen zan egun-oro meza santua.\nEtxe artan D. Ignazio Esandi bizi zan, eta onekin konfesatzea Josefak txit deseo zuen: baña Apaiz au guziz jakintsa bazan ere, etzedukan konfianzarik beregan, konzienzia añ minbera bat esamiñatzeko. Berriz Josefak erregutu zion arren egin zegiola karidade, bada Jainkoak lagunduko ziola. Ala onen erreguz asi zan konfesioak aditzen, eta zazpi urtetan jarraitu zuen.\nEtxe onetan sartu, eta egun gutxi barru ezagutu zuen konfesoreak nola Josefa Jainkoagan kordegabetzen zan, eta nola Josefak agertu nai etzitukean; baña ez onen arreta eta ez Konfesorearena izan ziran asko, etxeko mirabeai ezkutatzeko. Jainkozko gauzen gogoetarako zeduzkan siñalatuak zortzi edo bederatzi ordu, non geienetan geratzen zan beregandik irtenda, eta oraziotik irtetean, edo Konfesoreak andik ateratzean, ozta zutik egon al zan. Irakurri oi zituen konfesoreak Josefaren aurrean liburu on batzuek. Irakurtza onetan, dio konfesoreak; samurtzen zala asko Josefa; batez ere Pasioa irakurtzean kordegabe geratzen zala. Ezaguturik konfesoreak orazio-aldi añ luzeak agitz aultzen zutela, denbora bear bearra siñalatu zion aginduaz, zazpi ordutik etzedilla igaro egunean.\nJai egun batean denbora luzeagoan orazio egin nai zukean, siñalatua zedukan baño, eta eskatu zion Konfesoreari oratoriora ordu bietan joateko baimena, eta onek eman zion, esanaz edo aginduaz, iruretan irten zedilla oratoriotik. Bost ordu igaro ta guzion sartu zan etxeko mirabe bat oratorioan, eta arkitu zuen pulsugabe, illdakoaren siñaleakin. Zukurutz edo susto onekin deadar egiten zion, eta arropatik tiratzen zion; baña onek erantzuten etzion. Konfesoreari esan zion, eta oek era artan bertan arkitu zuen. Konfesoreak agindu zion, biur zedilla beregan eta beregan biurtzean lenengo egin zuen gauza zan, eseri eta begiak irikitzea, baña ezpañak mugitzen bazituen ere, hitzik ezin esan zuen, bere aultasuna zala bide. Konfesoreak gero armonia bizia eman zion oratoriotik iruretan irten etzalako; eta eranzun zion: Ai, Jauna, baldin berorren mesedeak baleki zer obra gaiztoa egin didan nengoen lekutik ateratzeaz, denbora geiagoan utziko zidan. Orazioko orduaz osterontzean arazotzen zan Josefa bere eskuetako lanean bere gelan, non geienetan bakarrik uzten zuten. Konfesoreak, iñoiz sartzen zanean, liburu Jainkotiren bat irakurtzen arkitzen zuen, bere lana eskuetan zuela, guzia lo Jaungoikozko batera emana. Onetan, diote denbora artan Idiakez-en zeuden mirabeak iñoiz zerbaitegatik Josefaren gelara edo oratoriora joaten ziranean beregandik irtena eta kordegabetua, aditzeko gor eta erantzuteko mutu, arkitzen zutela.\nAurtasunetik igaro zituen neke-trabaju utsunegabeakin onen gorputza guziz eroria bazegoen ere, bi ordu eta erdi baizik loan ematen etzion, eta au adrilluaren gañean, edo oiaren gañean bere arropakin. Egun-oroko bere janaria iru ontzatik igarotzen etzan: eta iñoiz konfesoreak agintzen bazion alimentu on bat ar zezala, obeditzen zion, baña andik laster errebesatzen zuen, zeren eziñ estomaguak janari piñik artu zion.


Goiener Taldearen pribatutasun politika | Goiener Taldea\nGoiener Taldearen pribatutasun politika\nGoiener, S. Coop., aurrerantzean «Goiener Taldea».\nHelbidea: Mallutz 18\nTelefono zenbakia: 943 088 444\nHelbide elektronikoa: datuenordezkaria@goiener.com\nGoiener Taldeak egiten dituen datu-tratamenduei aplikatu behar zaien oinarrizko araudia:\na) 2016/679 (EB) Erregelamendua, Europako Parlamentuaren eta Kontseiluarena, 2016ko apirilaren 27koa, datu pertsonalen tratamenduari dagokionez pertsona fisikoen babesari eta datu horien zirkulazio askeari buruzko arauak ezartzen dituena («RGPD»).\nb) Datu Pertsonalak Babesteko eta eskubide digitalak bermatzeko 3/2018 Lege Organikoa («LOPDGDD»).\n3. Webguneak, APPak eta sare sozialetako kanalak\nGoiener Taldearen webgune ofiziala www.goiener.eus da eta Goiener Taldeak sare sozialetan dituen kanal ofizial nagusiak hauek dira:\nPribatutasun Politika honen ondorioetako, aurrerantzean Goiener Taldearen webgune ofizialei, erabili daitezkeen web edo mugikorren aplikazioei eta Goiener Taldearen sare sozialetako kanal ofizialei «webgunea» deituko zaie, kontrakoa zehazten denean izan ezik.\nDatu pertsonalak babesteari buruz indarrean dagoen araudia betez, erabiltzaileei jakinarazten zaie datu pertsonalak Goiener Taldearen webgune, plataforma edo sare sozialen bitartez (posta elektroniko, formulario, gure pribatuen bidez, etab.) edo horien erabileraren ondorioz sortutakoak edo emandakoak, Goiener Taldearen tratamendu sistemetan sartu ahal izango direla.\nGoiener Taldearen webgunearen bidez egin daitezkeen datu-tratamenduen helburuak honako hauek dira:\na. Energia berriztagarria sortzeko eta merkaturatzeko gure zerbitzuak eta horiekin lotutako lanbide-arloak eskaini eta kudeatzea (hauek online eskatu eta kudeatzeko aukera barne).\nb. Goiener Taldearen eta pertsona interesdunen arteko harremanetarako, kontsultarako eta komunikaziorako tresnak ematea, bai eta eskaerei erantzutea ere.\nc. Goiener Taldeak kudeatutako edota parte hartzen duen jarduerei buruz informatzea eta zabalkuntza ematea; webgunea, plataforma eta sare sozialen kudeaketa eta erabilpenaren analisia egitea; interesdunen irudia tratatzea; Goiener Taldearekin zerikusia duten jarduerekin lotutako informazio-komunikazioak eta komunikazio komertzialak bidaltzea.\nLegitimazio-oinarri nagusia: Goiener Taldearen legezko interesa (RGPD 6.1.f art.)\nEmandako datu pertsonalak, hauek bildu diren helburuak betetzeko, helburuak ekar ditzaketen erantzukizunak zehazteko eta kasu bakoitzean aplikatu beharreko araudiak (kontabilitatekoa, fiskala, administratiboa, etab.) ezartzen dituen aldian gordeko dira. Epe horren ondoren, ezabatu egingo dira, eta konfidentzialtasuna bermatzeko behar diren segurtasun-neurriak hartuko dira.\nGoiener Taldea erabiltzaileen pribatutasunarekin eta datuen babesarekin konprometituta dago eta hauen tratamendua isilpean eta araudia betez egingo da. Datu pertsonalak deskribatutako helburuetarako baino ez dira erabiliko, eta ez zaizkie hirugarrenei beste ezertarako utziko, berariaz eta idatziz eskatzen ez baduzu behintzat. Arau orokor moduan, Goiener Taldeak zerbitzuen jardutean zehar jasotako eta/edo tratatutako datu pertsonalak ez ditu hirugarrenekin trukatu eta komunikatuko. Hala ere, gerta daiteke datu jakin batzuk hirugarrenei jakinaraztea beharrezkoa izatea zuk eskatutako zerbitzuak kudeatzeko (adibidez, Goiener Taldeko kide diren beste enpresei edo zerbitzuaren faseren batean esku har dezaketen zuzeneko kolaboratzaileei datuak jakinaraztea). Kasu horietan, Goiener Taldeak hirugarren horiei datuak jakinarazi eta/edo transferitu ahal izango dizkie, eta hirugarren horiek, nolanahi ere, Goiener Taldeak ezartzen dituen konfidentzialtasun-betebehar berberak bete beharko dituzte kontratu bidez, eta, nolanahi ere, datu pertsonalen babesari buruzko araudia bete beharko dute.\nGoiener Taldeko langileei berariaz jakinarazi zaie sekretu profesionala gorde behar dutela.\nGoiener Taldeak ez dio erabiltzaileari datu pertsonalak emateko eskatzen bere webgunean sartzeko; alabaina, hainbat formulario erabiltzeko ezinbestekoa izango da erabiltzaileak datu pertsonalak ematea (adibidez harreman formularioa, bazkidetza eskatzeko, cv-a bidaltzeko, e.a.), batez ere identifikatzeko eta harremanetarako datuak. Erabiltzaileak era askean eta borondatez emango ditu bere datuak. Goiener Taldeak erabiltzaileak eskatutako zerbitzua jasotzeko beharrezkoa den informazio pertsonala baino ez du eskatuko.\nErabiltzailearen ardura eta beharra izango da emandako datuen zehaztasuna, zuzentasuna eta egiazkotasuna bermatzea eta, behar den kasuetan, datu hauek eguneratzea. Goiener Taldeak ez du honen inguruko erantzukizunik hartuko bere gainean. Erabiltzailea bera izango da, horrenbestez, ematen dituen datuekin eragindako kalteen erantzule bakarra. Webguneko formularioetan nahitaezkotzat jotako eremuak ez betetzearen edo oker betetzearen ondorioz, Goiener Taldeak ezin izango dio erantzun erabiltzailearen eskaerari.\nWebgune honen bitartez informazioa bidaltzen bada, aplikazioak edota gune pribatuak erabiltzen badira edo Goiener Taldeak eskainitako edozein zerbitzua erabiltzen bada, ezinbestekoa da honako pribatutasun politika hau eta webgunearen baldintza orokorrak espresuki onartzea.\nGoiener Taldeak eskaintzen dituen zerbitzuak ez daude bereziki adin-txikikoei zuzenduta. Nola nahi ere, jardueraren bat adin-txikikoei zuzenduta baldin badago, Goiener Taldeak adin-txikikoaren guraso edo tutore legalen baimena eskatuko du, datu pertsonalen bilketa, tratamendu eta, bere kasuan, datuen komunikaziorako.\nGoiener Taldeak, kontrol-agintaritzek haurren eta gazteen datu pertsonalak babesteko garatu dituzten materialak kontsultatzeko gomendatze du.\nInformazio hori (gomendioak, teknologia berriak erabiltzeko eskuliburuak, hezkuntza-bideoak, etab.) Datuak Babesteko Euskal Agentzian eskuragarri dago baita Datuak Babesteko Agentzia Españolean ere.\nGoiener Taldeak gomendatzen du erabiltzaile-kodea eta pasahitza desberdinak izatea eta gutxienez zortzi karaktere alfanumeriko izatea, teklatuko maiuskulak, minuskulak, zenbakiak eta sinboloak konbinatuz. Erabiltzaileak bere gakoak buruz ikasi behar ditu, eta ez ditu gorde behar beste pertsona batzuek eskura ditzaketen euskarri fisiko edo informatikoetan. Sarbide-gakoak aldian-aldian aldatu behar dira, urtean behin gutxienez.\nErabiltzaileak berehala jakinarazi beharko dio Goiener Taldeari bere sarbide-gakoei dagokienez atzemandako edozein gorabehera edo baimenik gabeko sarbidea.\nGoiener Taldeak eskubidea izango du erabiltzaile baten kontuari baja emateko, baldin eta haren erabilera desegokia antzematen badu, Goiener Taldearekiko betebeharrak ez betetzeagatik, pribatutasun-politika eta webgunearen baldintza orokorrak ez betetzeagatik, edo garrantzitsutzat jotzen duen beste edozein arrazoirengatik.\nGoiener Taldeak webgunean daukan baliabidearen bitartez, posta arruntez, posta elektroniko bitartez edo beste baliabidearen bitartez curriculuma bidali badiguzu, zure datuak Goiener Taldeko kide diren enpresen tratamendu sisteman gordeko dira. Zure datuak Goiener Taldeak burutu ditzaken langile hautaketa-prozesuetarako erabiliko dira. Era berean, zure datuak Goiener Taldeak hautaketa-prozesua egiteko kontratatu dezakeen hirugarren enpresa bati komunikatuak izan daitezke.\nWebgune honek sare sozialetarako eta kanpoko webgune eta web-kanaletarako estekak eskaini ditzake (esate baterako, Facebook, Twitter edo YouTube). Goiener Taldeak ez du bere gain hartzen estekatutako gune horien gaineko inongo erantzukizunik. Webgune honetan kokatutako esteketatik edo beste edozein modutan Goiener Taldearekin zerikusia duten sare sozialetan eta kanpoko webgune eta web-kanaletan sartzen den erabiltzaileari aldez aurretik eta berariaz jakinarazten diogu erabilera-baldintzak, pribatutasun-politikak, cookien politikak eta beste edozein baldintza eta/edo araudi sare sozial eta webgune eta web-kanal horien arduradunen menpe daudela, inoiz ez Goiener Taldearen menpe.\n13. Goiener Taldearen presentzia sare sozialetan\nGoiener Taldeak Sare Sozial desberdinetan profilak ditu, enpresarekin edo haren jarduerarekin lotutako produktuak, zerbitzuak eta jarduerak zabaltzeko helburu nagusiarekin. Kanal horien bidez eskaintzen diren argitalpenak orientagarriak izango dira.\nErabiltzaileak bere sare sozialetan duen profilarekin Goiener Taldearen profiletan erregistratzean, berariazko baimena ematen dio elkarteari bere datu pertsonalak Pribatutasun Politika honen arabera tratatzeko.\nErabiltzaileak sare sozialen bidez borondatez emandako informazioa eta datu pertsonalak Goiener Taldeak erabiltzailearekin harremanetan jartzeko, erabiltzaileak egiten dituen kontsultei eta eskaerei erantzuteko, enpresarekin edo haren jarduerarekin lotutako informazio eta komunikazioak bidaltzeko eta lehiaketak, zozketak, gonbidapenak eta antzeko jarduerak kudeatzeko erabil daitezke. Era berean, erabiltzaileak Goiener Taldeari eta haren argitalpenei buruz duen iritzia edo balorazioa ezagutzeko eta, oro har, Goiener Taldeak sare sozialetan duen presentzia kudeatzeko erabiliko da.\nErabiltzaileei jakinarazten zaie Goiener Taldearen sare sozialen bidez argitaratzen den informazioa eta edukiak (datuak, testuak, bideoak, soinua, argazkiak, grafikoak, iruzkinak, mezuak edo beste material bat) sare sozialen beste erabiltzaile batzuen esku gera daitezkeela (hala badagokio, datu pertsonalak barne). Hirugarrenen datu pertsonalak erabiltzen dituen erabiltzaileak nahitaez eskatu behar du datu horiek tratatzeko baimena. Sare sozial bakoitzaren erabiltzaile-profila konfiguratzen denetik, erabiltzaileak kasu bakoitzean publiko egin nahi duen informazioa konfiguratu dezake, eman dituen baimenak ikusi, ezabatu edo desaktibatu, eta bere argitalpenak kudeatu, bere irizpidearen eta sare sozial bakoitza erabiltzeko arauen arabera.\nErabiltzailearen argitalpenek indarrean dagoen legedia, sare sozialek ezarritako pribatutasun politikak eta erabilera arauak eta Goiener Taldeak duen pribatutasun politika bete beharko ditu. Honen erantzule bakarra erabiltzailea izango da. Goiener Taldeak ez du inolako erantzukizunik hartzen bere gain erabiltzaile bakoitzak egiten dituen argitalpenei dagokienez. Goiener Taldeak alde bakarrez eta aldez aurretik jakinarazi gabe ezabatuko ditu indarrean dagoen legedia, erabilera arauak eta ezarritako pribatutasun politikak urratzen dituzten edukiak, edo desegokitzat jotzen dituenak.\nGoiener Taldeak Facebook, Twittter eta beste sare sozial batzuetako profilak jarraitzen ditu, baina horrek ez du esan nahi horiekin inolako loturarik dagoenik.\nGoiener Taldeak beretzat gordetzen du bide honen bitartez jasotako mezu edo iruzkinei ez erantzuteko eskubidea. Goiener Taldeak edozein unetan eta aldez aurretik abisatu gabe aldatu edo ezabatu ahal izango ditu bere sare sozialetan igorritako argitalpenak.\nJarraitzailea izatean edo sare sozialetan "atsegin dut" sakatzean, onartzen duzu: 1) zure datu pertsonalak dagokion sare sozialaren pribatutasun politikaren inguruan tratatzea; 2) Goiener Taldeak zure kontaktu zerrendan jasotako datuak eskuratzea; 3) enpresak argitaratutako albisteak eta promozioak zure abisu eta jakinarazpenetan agertzea.\nErabiltzaileak Goiener Taldearen sare sozialetako kanal ofizialak jarraitzeari utzi nahi badio, sare sozial bakoitzak horretarako ezarritako tresnak erabiliz egin behar du.\nGoiener Taldeak, bere tratamendu-sistemetan dauden datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Betiere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak babesteko indarrean den legedia. Nolanahi ere, erabiltzaileei argi adieraziko zaie segurtasun-neurri informatikoak ez direla erasoezinak, eta ondorioz, gerta litezkeela legez kanpoko esku-hartze edo esku-hartze bidegabeak, baina ez liratekeela Goiener Taldearen erantzukizunpekoak.\nErabiltzaileak berehala jakinarazi beharko dio Goiener Taldeari webguneari, eremu pribatuei, sarbide-gakoei edo informazioaren segurtasuna eta konfidentzialtasuna arriskuan jartzen duen beste edozein egoerari buruzko edozein gorabehera, segurtasun-urraketa, sarbide okerra edo baimendu gabea. Jakinarazpena egiteko 943 088 444 telefono zenbakia edo datuenordezkaria@goiener.com helbide elektronikoa erabili ditzake.\nZure datuak ikustea, zuzentzea, ezereztea, tratamendua mugatzea, tratamenduari aurka egitea eta portabilitatea eska dezakezu, baita zure baimena ezeztatu eta gai honi buruzko bestelako edozein eskaera egin ere. Horretarako, idatzi bat bidali beharko diozu Goiener Taldeari, helbide honetara: Mallutz 18, 20240 Ordizia (Gipuzkoa), telefonoa: 943 088 444 edo, bestela, datuenordezkaria@goiener.com helbide elektronikoaren bitartez.\nGoiener Taldeak beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Goiener Taldeak aldaketaren bat eginez gero, ordea, testu berria webgune berean argitaratuko du, eta erabiltzailea berehala ohartuko da. Dena den, erabiltzailea webgunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, Goiener Taldeak gomendatzen dizu aldian-aldian sartzeko pribatutasun-politika honetara.\nGoiener Taldea eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten menpe jarri behar dutela, Goiener Taldea eta erabiltzailea, dagokien beste zeinahi eskumeni espresuki uko eginda, Gipuzkoako Epaitegi eta Auzitegien menpe jarriko dira.\nErabiltzaileak ez baditu baldintza hauek betetzen edo webgunean azaltzen diren edukien okerreko erabilera egiten badu Goiener Taldeak Zuzenbideak ematen dizkion neurri zibilak eta penalak (ekonomikoak barne) hartuko ditu ez-betetze hauek zigortzeko.


Splunk Ziurtagiria - Elkarrizketa galderak eta erantzunak - ITS Tech School\n27 sea 2017\nSplunk prestakuntza-ikastaroak Splunk softwarea erabiliz sortutako makina-datuen disoluzioa ezagutarazteko gaitasunekin hornituko du. Splunk Analytics-k datu bolumen izugarriak analizatzeko aukera emango dizu. Splunk ziurtagiriaren ikastaro honek prestakuntza eskaintzen du oinarrizko kontsulta, partekatzea eta aurreztea, etiketa eta gertaeren motak, txostenak egitea eta grafikoak sortzea. Lagunduko dizu splunk ingeniaritza, Splunk syslog, syslog zerbitzaria, log azterketa, alarmak, kontsultak eta panela eta Splunk garatzaile eraginkorra.\nSplunk exekutatzen zure negozioa aldatu egingo da eta hartu hurrengo mailara. Izan ere, baliteke galdera hau egitea: gaitasun eta gaitasunak Splunker izateko? Aukerarik onenean bai, ondoren, jarri itzazu etorkizunik gabeko langile beldurgarrien topaketak, oposizioa apartekoa denez. Blog honetan esaten den Splunk elkarrizketa-galderarik ezagunenak bizi ditut.\n10 Elkarrizketa galderak eta erantzunak Splunk ziurtagirirako\nZer da Splunk? Zergatik Splunk erabiltzen da makina-datuak desegiteko?\nZein dira ingeniaritza splunk / splunk zatiak?\nZer da Splunk lizentzia-masterra?\nZer da Splunk DB konektatzea?\nAzaldu 'lizentzia urratzea' ikuspegitik.\nZein da zirriborroen zerrenda splunk?\nZer da estatistika eta eventstats komandoen artean?\nZer dira Splunk arroak? Ziurtagiriaren iraupena argitu.\nAlerta-kudeatzailearen gaitasuna argitu nahi duzu?\nAipatu bilaketa-buruak biltzeko eta bilaketaren burutzapenaren arteko bereizketa?\nSplunk Google zure makineriaren datuak da. Softwarea / motor bat da zure negozioaren datuak ikusteko, bilatzen, iragartzen eta behatzen. Splunk-ek makina-datuak errentagarriak hartzen ditu eta ezagutza operatibo egokiak eraldatzen ditu denbora errealeko datuak partekatzeak, adimenak, txostenak, etab.\nSplunk-ek makina-datuak apurtzeko erabiltzen du, aplikazioak administrazioan, IT eragiketan, segurtasunean, koherentzietan, misrepresentation identifikazioan, arrisku hautematean eta abarretan esperientziak eman ditzake.\nBegiratu burua - GUI bilatzen du\nIndexatzailea - fitxategien makinaren datuak eta datuak.\nAurrera - Aurrera indexatzailearen erregistroak\nInplementazio zerbitzaria - Kudeatzen segmentu mugikorrak egoera hedatuan.\nLizentziaduna Splunk-en datuen neurri aproposa lortzea bermatzen du. Splunk lizentzia 24hr leiho batean eszenatokira doazen datuen bolumenaren araberakoa da eta lerro hauen arabera, lurra lortutako bolumenaren mugen barruan geratzen dela bermatzen du.\nSQL datu-basearen modulu orokorra da, ahal den neurrian, datu-basearen datuak Splunk kontsultak eta txostenak ahalbidetzen ditu. Splunk Enterprise eta datu-base erlazionalen arteko integrazio sendoa, moldagarria eta denbora errealean ematen du.\nDatuen muga gainditzen baduzu, 'lizentzia urratzea' akatsik erakutsiko da. Lizentziaren arduradunaren ziurtagiria 14 egunetarako iraungo du. Enpresa edo negozio lizentzia batean 5 jakinarazpenak izan ditzakezu 30 eguneko hogei leihoan barruan, zure Indexer zerrendako elementuak eta txostenak aktibatuta egon aurretik. Doako forma batean, 3 kontu zehatzak bakarrik adieraziko ditu.\nLaburpenen zerrenda eskemako fitxategi lehenetsia da (beste erabiltzaile bat ez erakusteko aukera ematen duen plunk enpresaren artxiboa). Sinkronizazio zerrenden zerrendan mota asko exekutatzen aukeratzerakoan aukera gehiago beharko dituzu.\nEstatistikako deialdiak zure eremuan dauden eremu bakoitza aztertzeko aukera ematen du eta eremu berrietan kalitate gisa sailkatu. Eventstats estatistikak kargatzea bezalakoa da, bildumaren emaitzetatik kanpo geratzen dira gertakari bakoitzaren barnean gehitzen diren emaitzak, eta agregatua gertaera horri lotutakoa bada. Eventstatsek estatistikak bezalako neurketak eskatu ditu erregistratzen dituena, ordea, lehen datu gordinak ditu.\nGrabatutako datuak dituen katalogo bat Splunk edukiontzi gisa ezagutzen da. Horrez gain, aldi jakin baten gertaerak ditu. Pail bizitza-zikloak etapa ondoren hartzen ditu barne:\nHot - Zerrendatutako datuak amaieran ditu eta konposaketak irekita daude. Zerrenda bakoitzerako, gutxienez berogailu bero bat dago eskuragarri\nBero - Denboraldi epeleko datuak hotzetik mugitu dira\nHotza - Hotzaldiaren datuak hotzetik atera dira\nFrozen - Datuak mugikortasunetik mugitu dira. Aztertzaileak datu solidatuak ezabatzen ditu, hala ere, bezeroak fitxategian ere sor ditzake.\nThawed - Artxiboaren erregistro batetik sortutako informazioa. Datuak sendotu dokumentatzeko aukerarik gabe, geroago deskarga dezakezu (deskonfusatzea).\nPrestatutako arduradunak gehienen iragana erakusten du gehienez, azken finean, kontuz, adibidez, agerraldi prestatuak. Konexio bat ematen du indexatutako zerrendak ikusteko, kontu handiz. Halaber, prest dagoen izena, aplikazioa, ordenatu (erreserbatuta, denbora errealean edo leiho mugikorrean), seriotasuna eta modua erakusten ditu.\nBilatu buru bateratzea karga, konfigurazioa eta bezeroaren datuak partekatzeko erabiltzen diren zerbitzari bilketen topaketa bat da, begiratu buru taldekatzeak enpresaren negozio mugikorren zati bat bilatzen duen bilaketa ardatz gisa betetzen ez duenean. Galdetegiaren taldearen arabera, bateragarritasun partziala babesten duenez, marko antzekoak eta jolasak exekutatu eta ikusi ahal izango dira.\n50 Elkarrizketetan aurre egin ditzakezun elkarrizketa ohikoenak


Irekia Eusko Jaurlaritza - Gobierno Vasco :: Gaurtik, irudi korporatibo bateratua izateko gomendioei buruzko araua dute Euskadiko Udaltzaingoek\nGaurtik, irudi korporatibo bateratua izateko…\nHerrizaingo, Justizia eta Herri Administrazio Sailaren aginduan zaintzaileak eta mugikortasun agenteak ere aipatu dira\nEuskal Herriko Agintaritzaren Aldizkariak gaur, 2012ko urriaren 3an, plazaratu du Euskadiko Udaltzaingoen Uniformeen eta Kanpoko Ikur Bereizgarrien Agindua, udaltzaingo kidegoen, udal zaintzaileen eta mugikortasun agenteen irudi korporatibo bateratua bultzatzeko.\nHerrizaingo, Justizia eta Herri Administrazio sailburuaren aginduak uniformeei buruzko zenbait gomendio eta irizpide jaso ditu, hain zuzen ere sailaren eta EUDELen (Euskadiko Udalen Elkartea) artean, hainbat lantaldetan, adostutakoak.\nErakundearen irudia modernizatu nahi da, eta, bidenabar, aldeak nabarmentzea beste erakundeetako langileekin erkatzerakoan, tartean segurtasuneko beste kidegoekin, segurtasun pribatuko agenteekin eta erakunde publiko eta enpresa pribatuetako bestelako langileekin.\n"Xedea erabat beteko da baldin eta agenteen uniforme motari edo Euskadiko udalerrietatik dabiltzan ibilgailu motei buruzko erabakiak hartu behar dituztenentzat erreferentea, orientabidea edo lagungarria bada" azaldu du Udaltzaingoak Koordinatzeko eta Segurtasun Pribatuko zuzendari Javier Sánchezek.\nEUDEL eta Herrizaingo Sailaren arteko hitzarmenean aurrez ikusitako ekipamendurako lantaldeak adostu du agindua, eta 2012ko uztailaren 6an aurkeztu eta aho batez onartu zen Udaltzaingoak Koordinatzeko Batzordean.\nUniformeei buruzko akordioetan zenbait arropetan irudi bateratua izatea aurrez ikusi da, esaterako poloak, jantzi polarrak, eurirako zirak, txaleko distiratzaileak, prakak, txanoak eta txapelak, gerrikoak, edota oinetakoak eta botak. Beste atal batean bereizgarrien diseinua eta kokalekua landu da, besteak beste, udal bakoitzaren ezkutua, ikurrina, eguzki lorea (udaltzainen bereizgarria), edota erreferentziazko edo identifikatzeko zenbakiak.\nArropetan Polizia ageriko da aurrealdean, bular parean, eskuinean; atzealdean, erdian, Udaltzaingoa jarriko du. Polizia jarri ordez, beste zerbait jar daiteke udalak hala irizten badio.\nUdal zaintzaileek eta mugikortasun agenteek haien janzkerari buruzko atal bat dute. Udal zaintzaileak eta udaltzainak bereizteko, zaintzaileen arropetan vigilante municipal jarriko du bularraren eskuineko aldean, eta bizkarraren erdialdean, ostera, Udal-jagole.\nItundutako testuan, halaber, kategoria desberdinei dagozkien dibisak ere deskribatu dira. Azkenik, polizia ibilgailuen kanpoko diseinua zehaztu da, baita ezkutuak eta legendak ere.\nUniformeak.pdf 9 MB (application/pdf)


About: Rafael Lapesa\nRafael Lapesa Melgar (Valentzia, 1908ko otsailaren 8a - Madril, 2001eko otsailaren 1a) espainiar idazle eta hizkuntzalaria izan zen. Filosofia eta letretan doktorea, eta Espainiako Hizkuntza eta Historiaren Errege Akademietako kidea. Ramón Menéndez Pidalen ikasle izan zen eta 1947an gramatika historikoko katedra lortu zuen Madrilgo Unibertsitatean. 1983an Ikerketa arloko Menéndez Pidal saria jaso zuen Koldo Mitxelenarekin batera, eta 1986an Asturiasko Printzea saria, bizitza osoan egindako lanagatik. Honoris causa doktore titulua ere eman zioten hainbat unibertsitatetan. Hizkuntzalaritzari eta literatura-ikerketei eskaini zizkien bere ahalegin guztiak, eta gaztelaniaren historian egin zituen ekarpenak oinarri-oinarrizkoak dira edozein ikerketarako. Lapesaren idazlan nagusiak dira: Historia\nRafael Lapesa Melgar (Valentzia, 1908ko otsailaren 8a - Madril, 2001eko otsailaren 1a) espainiar idazle eta hizkuntzalaria izan zen. Filosofia eta letretan doktorea, eta Espainiako Hizkuntza eta Historiaren Errege Akademietako kidea. Ramón Menéndez Pidalen ikasle izan zen eta 1947an gramatika historikoko katedra lortu zuen Madrilgo Unibertsitatean. 1983an Ikerketa arloko Menéndez Pidal saria jaso zuen Koldo Mitxelenarekin batera, eta 1986an Asturiasko Printzea saria, bizitza osoan egindako lanagatik. Honoris causa doktore titulua ere eman zioten hainbat unibertsitatetan. Hizkuntzalaritzari eta literatura-ikerketei eskaini zizkien bere ahalegin guztiak, eta gaztelaniaren historian egin zituen ekarpenak oinarri-oinarrizkoak dira edozein ikerketarako. Lapesaren idazlan nagusiak dira: Historia de la lengua española (1942, Espainieraren historia) testu-liburua; La trayectoria poética de Garcilaso (1948, Garcilasoren jarduera poetikoa); La obra literaria del Marqués de Santillana (1957, Santillanako Markesaren literatura lanak); De la Edad Media a nuestros días (1967, Erdi Arotik gure egunetara); Poetas y prosistas de ayer y de hoy (1977, Atzoko eta gaurko olerkari eta prosalariak); El español moderno y contemporáneo (1996, Espainiera modernoa eta gaur egungoa). (eu)\nRafael Lapesa Melgar (Valentzia, 1908ko otsailaren 8a - Madril, 2001eko otsailaren 1a) espainiar idazle eta hizkuntzalaria izan zen. Filosofia eta letretan doktorea, eta Espainiako Hizkuntza eta Historiaren Errege Akademietako kidea. Ramón Menéndez Pidalen ikasle izan zen eta 1947an gramatika historikoko katedra lortu zuen Madrilgo Unibertsitatean. 1983an Ikerketa arloko Menéndez Pidal saria jaso zuen Koldo Mitxelenarekin batera, eta 1986an Asturiasko Printzea saria, bizitza osoan egindako lanagatik. Honoris causa doktore titulua ere eman zioten hainbat unibertsitatetan. Hizkuntzalaritzari eta literatura-ikerketei eskaini zizkien bere ahalegin guztiak, eta gaztelaniaren historian egin zituen ekarpenak oinarri-oinarrizkoak dira edozein ikerketarako. Lapesaren idazlan nagusiak dira: Historia (eu)\nRafael Lapesa (eu)


OKELA | Cadavre Exquis\n"Cadavre exquis. Jolastu nahi?\n1925. urtearen buelta omen zen Château kaleko 54. zenbakiko etxe zaharrean Marcel Duchamp, André Bretón, eta beste zenbait lagun elkartu ostean, hitz jokotan hasi eta Le cadavre exquis boira le vin nouveau esaldia sortu zenekoa. Hortik, jokoa beraren izena: Cadavre exquis; gaur, Zumarraga plazako 3.era ekarria.\nEuria egiten omen zuen egun hartan Parisen, eta gaur ere Bilbon, euria ari omen du.\nJokoaren arauak, honakoak:\n1) Zeure eskuetara iritsi aurretik sorturikoak, itzalpean, ezkutuan jarraitu behar du; ezin ikus dezakezu.\n3) Zeure ondoren datorrenak ere, zeure kontrolpetik urrun jarraitzen du, itzalpean,\nEzin jakin hasiera, ez amaiera; Sorkuntza prozesuak eta euri tantek, biek hala biek,\nbehatz artetik ihes egiten dute banan-banan, jolasean.\nZorizkoak omen dira Cadavre exquisak, une eta momentu jakinetako gertakizunen multzokatzeak, jestu hutsen pilaketak.\nHorixe jokalari bakoitzaren aportazioa: une jakin eta zehatz batena, keinu soila iruditu arren, jokoaren noranzkoa erabat alda dezakeena. Jokoaren destinoa jokalari bakoitzaren eskuetatik igarotzen da, eta une hori haiena besterik ez da. Haiek erabakitzen duten bidea jarraitu besterik ezin baitu egin ondoren datorren etorkizun hurbilak.\nIzan ere, ez tantek, ez sorkuntzak ere ez dute zertan beti norantza berean, beti goitik behera erori beharrik, noizean noiz, grabitatearen indarrari ere desafio egin dakieke.\nKontrola minimoa da, arauak minimoak dira eta mugak lausoturik daude. Hauxe, jokoaren beste erakargarrietariko bat. Artistak, komisario larruaz jantzirik, diskurtsoa eraikitzeaz arduratu dira, memoria sortzearen erantzule. Komisarioek, testuingurua ahalbideratu dute, sorkuntza prozesuaren gudu-zelaia definituta. Eta adituak, -edo dena delakoak- sorkuntzaren amaraunera salto egin du.\nEzker eskuin mugitu dira tantak eta sorkuntzak, ezker eskuin mugitu jokalariak ere, barneko saretik kanpokora, eta kanpoko izatetik barneko sarera atzera, lotura berriak azaleratuaz,\nnahita, eta nahi gabe.\nMugen lausotzeak, ordena ezaren ordena berria dakar, elementuen birrordenazioa -horrelakorik existitzen bada-, eta hau ere jokoa beraren parte da. Guztiak baikara pieza; paretetan esekirik dauden objektuak eta lurrean daudenak, baina baita hauen sortze eta hautatze prozesua ahalbideratu dutenak ere -kasu honetan, inoiz baino gehiago-.\nGuztiak izan gara jokoa aurrera eramateko beharrezkoak izan diren peoiak, eta guztiok izan dugu taulan geure mugimendu propioa burutzeko aukera. Horretan, emaitza, agian zorizkoa ez, baina mila aukera posibleetako bat besterik ez da izan. Horretan, emaitza, tolesdura guztien argitaratzea besterik ez da izan; osorik, itzalik eta ezkutapenik gabe, azkenean."


Gainazalen tratamenduak: Termikoak eta akaberakoak - TEKNIKER\nGainazalen tratamenduak: Termikoak eta akaberakoak\nTratamendu termikoko eta gainazalen akaberako eragiketak ezinbesteko urratsa dira sektore askotan; esaterako, moldegintza eta matrizegintzan, automobilgintzan, aeronautikan, medikuntzan eta optikan. Prozesu batzuetan, hala nola gainazal-tenplaketan, garbiketan edo baita piezen leunketan ere, laser teknologia sartzeak abantailak ditu: doitasuna; malgutasuna, landu daitezkeen geometriei dagokienez; automatizatzeko eta kontrolatzeko erraztasuna; eta ingurumen-jasangarritasuna.\nMaterialen egiturarik azalekoenak eta haren topografiak eragin handia dute osagaiek magnitude ugariren aurrean duten erantzunean: portaera tribologikoa, korrosioarekiko erresistentzia, biobateragarritasuna, atxikidura, erreflektantzia, itxura estetikoa eta abar. Gaur egun, zenbait prozesu industrial erabiltzen dira propietate horiek parte bakoitzaren funtzionalitate espezifikora egokitzeko: tenplaketa eta iraoketa, garbiketa eta leunketa.\nGainazal-tenplaketa —normalean, haren ondoren iraoketa egiten da— tratamendu termiko bat da; haren bidez, pieza bat bizkor hozten da, austenizaziokoa baino tenperatura altuagotik abiatuta, piezari propietate jakin batzuk emateko. Prozesu konbentzionalek ez bezala, laser bidezko tenplaketak distortsio eta erasan termiko minimoa eragiten du piezan. Horrez gainera, ez du hozteko likidorik behar, materialaren bolumenak berak aukera ematen baitu beroa disipatzeko eta pieza berehala hozteko. Tratamenduaren sakonera, materialaren arabera, 2 nm baino txikiagoa da, baina erraz kontrola eta erreproduzi daiteke prozesuaren parametroen arabera.\nBestetik, gainazalak garbitzeko ohiko teknologiak metodo mekanikoetan, kimikoetan edota errekuntzakoetan oinarritzen dira, eta metodo horiek gogorrak izaten dira substratuarentzat eta kaltegarriak ingurumenerako. Aitzitik, laser teknologia tresna selektibo eta doia da, prozesua modu garbian eta eraginkorrean egiteko aukera ematen duena.\nLaser bidezko gainazal-tratamenduen gelaxka robotizatua\nNeurriak: 5 x 5 x 3 m\n10 kW-eko batez besteko potentzia maximoko laser-iturri jarraituak eta pultsu bidezkoak (µs, ns)\nOptika finkoan eta eskanerretan oinarritutako era askotako prozesu-buruak\nHutseko eta atmosfera kontrolatuko ganbera\nLaser bidezko tenplaketa-, iraoketa-, desugerketa- eta leunketa-prozesuak\nGainazal metalikoen eta artelanen laser bidezko garbiketa\nAblación láser de recubrimientos de politetrafluoretileno (PTFE) aplicados sobre sustratos EN AW-5251\nLaser surface smoothing of nickel-based superalloys\nEffect of laser surface hardening on the microstructure, hardness and residual stresses of austempered ductile iron\nEstudio experimental y numérico del calentamiento mediante radiación láser para asistir al proceso de laminación


Udalekuak museoan: 'Idolo aztoratuak' — Museo Zumalakarregi Museoa\nUdalekuak museoan: 'Idolo aztoratuak'\nOrmaiztegiko Zumalakarregi Museoak uda honetan erakusgai izango duen erakusketarekin bat eginez, 'Idolo aztoratuak' izeneko eta udalekuei zuzenduta tailerra aurkezten du, non arte grafikoaren aukera desberdinak aztertzeko aukera eskainiko den.\nErakusketa berezi honekin bat eginez eta Donostiako San Telmo zein Untzi Museoarekin elkarlanean, ondorengo proposamena prestatu dugu Euskal Herri osoko udaleku taldeentzako:\n'Idolo aztoratuak' Bisita tailerra\nMarrazketak, komikiak eta collage-ak garrantzi berezia hartzen dute jarduera honetan. Partehartzaileek bisita-tailerraren bitartez, teknika ezberdinekin esperimentatu ahal izango dute eta aldi berean, Surrealistek erabilitako teknika berezia landuko dute, hilotz gozoa. Honetaz gain, gure idoloak irudikatzeko era ezberdinetan atentzioa jarriko dugu kartela bezalako formatoa erabiliz.\nTailer honetan ezagutuko ditugun lanetako batzuk:\nINFORMAZIO GEHIAGO eta ERRESERBAK: bakeituna.udalekuak@gmail.com edo 943889900 telefonoan.\nErakusketa honek Bake - ituna Donostia 2016ko Europako Kultur Hiriburua ekimenerako proiektua osatzen du. Aurten, atariko modura, lehen erakusketa sail bat eskaintzen da, non guk 1823. San Luisen Ehun Mila Semeak honekin parte hartzen dugun. Erakusketa bi aldi desberdinetan garatzen da: “Kontaketa historikoa” irailetik aurrera gauzatuko dena eta ekainetik aurrera ikusgai egongo den “Gaur egungo kontaketa”, baliabide grafiko sendoak erabiltzen dituzten hiru artisten inguruan antolatua. Beraien lanak ispiluen jokoan instalatzen dira, iraultzaren eta erreakzioaren tartean, marrazkien bidez botere politikoaren anbiguotasuna aztertuz, progresista/kontserbadore bikotearen gerizpean.\n2013/07/03 10:00 - 2013/07/24 19:00


Pobrezia arriskuan diren nafarren kopurua hazi da azken urtean - Nafarroa - euskalerriairratia.eus\nPobrezia arriskuan diren nafarren kopurua hazi da azken urtean\nEuskalerria Irratia 2018-11-08 14:01\n26.000pertsona daude Nafarroan 355euro baino gutxiagoko diru sarrerekin. Beste 86mila, pobrezia arriskuan dira, iaz bainon %0,5 gehiago.Krisialdiaren ondorioak pairatzen ditugu oraindik. Nafarroako Bazterkeria eta Pobreziaren kontrako sarea larrituta dago, batez ere sortu berri den figura batengatik. Pobrezian diren langileak.\nLan baldintzak nabarmenki egin dute behera, urteetan Gobernuak babesik gabe utzi ditu egoera zailenetan zeuden pertsonak, Nafarroako bizi maila altua denez, zailagoa da neurrira ailegatzea eta tartea zabalduz joan da urteekin.\nEgoera honek baditu bere ondorioak. Fakturei aurre egiteko zailtasunak, aurreikusita ez zeuden gastuak ezin asumitu, etxeko tenperatura mantetzeko arazoak, oporretara irtetzeko ezintasuna, elikagai ezberdinak erosteko muga… Neurriak eskatu ditu Pobreziaren kontrako sareak, egungo gobernuak emandako aurrerapausuak balorean jarrita. Oinarrizko errenta beharrezkoa zen, jadanik pobrezian eroritakoak babesteko bainan aldez aurreko neurriak beharrezkoak dira, prebentzio moduan eta pertsonak bideratzerako orduan.


Antxoa gaztea eta prezio merkeak kanpainaren lehen hilabetean - Deia\nAntxoa gaztea eta prezio merkeak kanpainaren lehen hilabetean\nAsturias eta Galiziako uretan arrain handia arrantzatu dute azken egunetan\nramon basaldua / bermeo 02.04.2021 | 00:58\nAste santuko egunak portuan lotuta egin ondoren, arrantzaleak itsasoratuko dira datorren astelehenean. R. Basaldua\nAste santuko egunak portuan lotuta egin ondoren, arrantzaleak itsasoratuko dira datorren astelehenean.\nHilabete igaro da Euskadiko baxura flotak antxoaren arran-tzaldiari ekin zionetik eta lehen aste hauetan lortutako emaitzek ez dituzte pozik utzi arrantzaleak. Kopuru aldetik harrapaketak onak izan badira ere, porturatutako arrainaren tamaina nahi baino txikiagoa izan da eta ondorioz enkantean lortutako prezioa merkea izan da.\nArrantzaleek antxoa ugari aurkitzen dute astelehenero itsasoratzen direnean baina arrain gaztea da eta ez du balio kontserbarako. Freskotan bakarrik kontsumitu daiteke eta prezioa ez da ona. "Astelehenean porturatzen diren lehen ontziek bakarrik saltzen dute ondo euren arraina. Gainerakook ia oparitu egin behar dugu" dio Bizkaiko ontzi bateko patroiak. Izan ere, martxoan porturatutako antxoa gehiena, eurotik behera saldu da Hondarribia, Pasaia, Getaria, Ondarroa, Bermeo edo Santoñako kofradietan. Zenbait kasutan eta arrainaren kalitatearen eta porturatutako egunaren arabera –ostiralean freskotarako arraina ez da ondo saltzen–,18 zentimoraino jaitsi da antxoa kiloaren prezioa.\n"Badakigu antxoa gaztea ez dala ondo saltzen eta merkatu mugatua duela, baina guretzat mingarria da gure arraina hain merke saltzea gau guztia lanean ibili ondoren. Prezio horregaz ez dugu gasoleoa be ordaintzen" nabarmendu du patroiak.\nMatxitxakotik ekialderantz antxoa gaztea baino ez dagoela ikusita, euskal flotako ontzi gehienek mendebalderantz egin zuten iragan astelehenean, antxoa handia harrapa-tzeko asmoarekin. Euskadiko, Kantabriako, Asturias eta Galiziako hainbat ontzi bildu ziren Asturiasko uretan baina gaua ez zen oparoa izan ontzi gehienentzat. "Ontzi pilo bat batu ziren Gijonetik hurbil, Matxitxakotik 120 itsas milatara, baina gutxi batzuk baino ez zuten lortu antxoa harrapatzea. Arrain gutxi aurkitu dute baina tamaina onekoa" azaldu du Eusebio Arantzamendi, Ondarroako kofradiako presidenteak.\nEuskal arrantzaleak kezkatuta dauden bitartean, A Coruñakoek ezusteko oparia jaso dute azken egunetan. Izan ere, bertako ontziek antxoa handia harrapatu dute, hogeita hamar ale ingurukoa kiloan. Arrain hori kontserbarako erabiltzen da eta ondo saltzen da enkantean. Egun batean, 250.000 kilo antxoa porturatu zituzten eta batez besteko prezioa 2,5 euro inguruan ibili zen. Paradoxikoki, Galiziako ontzi gehienak Bizkaiko Golkora hurreratzen dira udabarrian berdela eta bokarta arrantzatzeko. Kontuak kontu, Galizian geratu diren ontziek bakarrik lortu dute tamaina oneko antxoa harrapatzea.\nBi hilabete luze geratzen dira antxoaren arrantzaldia amaitzeko eta ez dago esaterik zer gertatutako den hurrengo asteetan. "Ezin dogu ezer aurreratu. Sarritan, antxoa handia ez da agertu apirilaren erdiraldera arte. Azaleko ura be nahiko hotz dago, 13 gradutan, eta ilargi betea izan dugu azken egunetan. Nolanahi ere, azken urteotan gertatutakoaren arabera arrain gaztea baino ez dago gure uretan eta ale nagusienak Kantauriko mendebaldean agertzen dira" azaldu dute sektoretik.\nAste santuko egunak portuan lotuta egin ondoren, arrantzaleak berriz itsasoratuko dira datorren astelehenean. "Ez dugu aukerarik bazter-tzen. Astelehenean ikusiko dogu zer aurkitzen dugun gure uretan eta antxoa gaztea baino ez badugu aurkitzen, mendebalderantz egin beharko dugu arrain handiaren bila. Ez dago besterik. Kanpaina hau oso garrantzitsua da guretzat eta arraina dagoen lekura joan behar dugu".\nBeste alde batetik, gauzak ez doaz ondo berdeletan ari diren ontzientzat, amodun tertzak erabiliz arrantzan egiten dutenentzat hain zuzen ere. Arrantzaleak kezkatuta daude ez baitute arrainik aurkitzen itsasoan. "Kezkatzen hasteko arrazoiak ditugu. Egunero ateratzen gara itsasora eta gure harrapaketak oso urriak dira. Arrain gutxi aurkitzen dugu eta aurkitzen duguna itsas-hondoan dago. Ez dugu itxaropena galdu nahi eta pentsatu nahi dugu egoera aldatu egingo dala egun batetik bestera baina zoritxarrez, ez dago berdelik gure uretan" azaldu digu Josuk, Bermeoko ontzi bateko patroiak.\nBerdelaren kanpaina beste urte batzuetan baino beranduago hasi da aurten. Nolanahi ere, inguraketa sarea erabiltzen duten ontziek –une honetan antxoatan ari direnek– ez dute inolako arazorik izan euren kuota arrantzatzeko. Egun gutxiren buruan, ontzi gehienek arrantzatuta zuten urteko berdel kuota eta antxoa arrantzatzeari ekin zioten buru belarri. Amodun tertzak erabiltzen dituzten ontziak, berriz, ezinean ari dira. "Aurtengo kanpaina ez doa ondo eta ontzi gehienek ez dute kuotaren erdia ere arrantzatu. Beste urte batzuetan, ez genuen inolako arazorik geure kuota arrantza-tzeko eta haserre ginen arrain asko uzten genuelako itsasoan. Aurten, ordea, apirilera heldu gara eta oso berdel gutxi arrantzatu dugu".\nFlota honetako arrantzaleek ez dute itxaropena galdu nahi eta berdel sardak agertuko direla uste dute. "Itsasoko ura nahiko hotz dago eta itxaroten dugu berdel partida barriak sartzea hurrengo egunetan. Berdelagaz badakigu egoera goitik behera aldatu daitekeela egun batetik bestera". Azken egunetan, ontziek porturako bidea hartu dute ez zutelako arrainik aurkitzen. Astelehenean berriz itsasoratuko dira. "Ia gauzak aldatzen badira hurrengo asterako. Bestela, txarto ikustekoak gara. Berdelaren arrantzaldiak garrantzi handia dauka gure-tzat eta ezin gara geratu gure kuota arrantzatu barik. Ez dakit zer egingo dugun baina garbi daukagu mendebalderantz egin behar badugu, joan egingo garela. Hegaluzearen kanpaina amaitu zenetik hile asko igaro dira eta irabaziak behar ditugu". Berdelaren prezioak izan duen igoera da arrain eskasiaren erakuslerik onena.


Sorginen Lasterketak inoizko parte-hartzerik handiena izango du, 300 korrikalarigaz - Atxondo - Anboto.org\nSorginen Lasterketak inoizko parte-hartzerik handiena izango du, 300 korrikalarigaz\nJoseba Derteano 2019-09-13 11:30\nSorginen Lasterketa osasuntsu helduko da zapatuko 12. aldira. Parte-hartzeari dagokionez, inoiz baino korrikalari gehiago egongo dira Axpeko irteera puntuan. 300 lagunentzako tokia dago, eta abuztu amaieran heldu ziren muga horretara. Aurten, lehenengoz bete da izen-emateen zerrenda.\nBeti ez du izan gaur egun duen izena. Orain 11 urte sortu zenean eta hasierako aldi haietan, mendi lasterketen egutegiko erreferenteetako bat izan zen. Gerora, ostera, beherakada izan zuen eta, apurka, erreferentzialtasuna galtzen joan zen. Parte-hartzeak ere beherantz egin zuen urterik urtera. Egoera zein zen ikusita, Durango Kirol Taldeko antolatzaileek ibilbidea aldatzea erabaki zuten 2016ko aldiari begira. Amu erakargarri bat sartu zuten ibilbidean: Anboto gaina. Baina urte hartako parte-hartzaileak gogoagaz geratu ziren, eguraldi txarraren ondorioz ibilbidea moldatu beharra egon zelako, Anboto puntatik igaro barik. 2017an ere ezin izan zen tontorretik igaro. Baina iaz bai, iaz Anboto gaina zapaldu zuten korrikalari guztiek. "Jendea pozik geratu zen. Iazko askok errepikatu egin dute eta beste askok izena eman eta probatzea erabaki dute. 25-30 bat laguneko itxarote-zerrenda bat ere izango dugu", adierazi du Durango Kirol taldeko Garazi Sampedrok.\nBihar izango da mendi lasterketa, Axpen. 10:00etan hasiko da. Korrikalariek 1.300 metroko desnibel positiboari aurre egingo diote, 18 kilometrotan. Irabazteko faboritoen artean, Nerea Eugenia Iturriaga eta Onditz Iturbe nabarmendu daitezke emakumeetan, eta Imañol Goñi, Asier Larruzea, Aitor Ajuria eta Asser Alonso gizonetan.\nUmeentzako, 'Sorgin Txiki'\nLasterketaren harira, Asuntze Mendi Taldeak umeei bideratutako Sorgin Txiki izeneko mendi buelta antolatu du bihar goizerako. 09:30ean irtengo dira, Axpeko plazatik. Amaieran luntxa egongo da denentzat.


Robikast | 3D Modelaketa eta Imprimaketa\nOpenSCAD programarekin modelatzen.\nSoftware libreko OpenSCAD programari esker, objetu solidoak sortu eta diseinatu ditzakegu.\nTestu deskribapen bidezko editore elkarreragile bat denez, OpenSCAD, erabiltzaile berrientzat 3D modelatzearen eta diseinuaren munduarekin lehenengo kontaktuak izateko aukera hoberena bilakatzen da.\nOpenSCAD-eko dokumentu batek, zilindro, esfera eta kuboak bezalako jatorrizko geometriak zehazten ditu, non geometria hauek eraldatu eta maneiatu ditzakegun gure 3D diseinua sortzeko.\nOpenSCAD-i esker, diseinatzaileak 3 Dimentsiotako eredu eta diseinuak era erraz batean sortu ditzake.\nFreeCAD bidezko modelatzea\nFreeCAD ere, kode irekiko aplikazio bat da. Kasu honetan, programazio modularra erabiltzen da eta norbanakoari egokitzen zaizkion aukerak eskeintzen ditu. FreeCAD bai erabiltzaile arruntari eta baita erabiltzaile aurreratuari bideratuta dago.\nTresna honek, geometria ezberdinez konposatutako muina du, horrekin 3D eragiketak egitea gauzatuz. Gainera, FreeCAD-en modulu bidezko arkitekturak, erabilera berriak gehitzeko aukera ematen duten "Plugin"-ak onartzen ditu non eredu parametrikoari gehituz, edozein eratako objetu pentsonalizatuen sorkuntza onartzen duen, adibidez, kaxa, esfera, zilindro, konu eta "toro"-ak.\nFreeCAD-ek sare bidezko lana ahalbidetzen du eta Roboten simulaziorako modulu baten aukera ere eskeintzen du, horrela roboten mugimentuak aztertzen lagunduz.\nBehin gure 3D diseinua modelatu ondoren, hau laminatu beharra dago, hau da, 3D-ko inpresorak ulertu dezakeen artxibo bat sortu behar dugu.\nCura3D software libreko programak, pantaila grafiko ulerterraza eta sinplea eskeintzen du, era erraz batean gure diseinuak inprimatzea ahalbidetuz.\nTresna honek, gure pieza 3D-an ikusten usten digu eta pieza horren inguruan mugitu eta ikuspuntu ezberdinak izan ditzakegu horrela inprimatzeko orduan kontutan izan beharreko ezaugarri ezberdinak kontrolatuz, ezaugarri horiek, inpresoraren lan denbora, lanaren kalitatea, gogortasuna, pisua, etab. dira, beste batzuen artean.\nGaratu eta begiztatzeko mundu haundi bat.\n3D inpresoren idarreratzearekin, imprimazio eta diseinuaren munduak ez dauka mugarik.\nEgunerokotasunean erabiltzen ditugun gailuen piezak inprimatzea, gure robot eta dron-aren egitura diseinatzea, protesiak inprimatzea...3D inpresioaren gorakada eta etorkizuna itzela da. Janaria edota organo-ak inprimatzea, arraroa eta fikziozkoa dirudien zerbait, posible da teknologiaren aurrerakuntzari esker.\nGorputzaren kontrola landuko dugu motrizitate fina erabiliz, modelaketak horrela eskatzen baitu. Piezak multzoka edo bakarka sortzen ditugunean gorputzaren kontrol egokia beharrezkoa dugu.\nBuruan sortzen diren ideiak hainbat egitura erabiliz gauzatuko dituzte; planoak, maketak...Horrela benetako proiektuak sortuko dituzte espazio, forma, toki, distantzia, neurri eta bolumen ezberdinetara egokituko direnak.\nPiezak sortzeko material ezberdinak erabiliko ditugu; pieza hauen eraginkortasuna, erresistentzia, ingurumenari eragiten dion inpaktua, jasangarritasuna, iraupena,...baloratuko dugu eta, material hauek erantzukizunez alderatu eta ezagutuko ditugu.\nTalde barruan eraikitzeko oinarria da, besteekiko enpatia garatuko dugu, zalantza asko sortzen baitira, eta zalantza horiek argitzeko ideien arrazonamendua erabiliz, azalpen egokiak erabiliko dira. Denon arteko erabakiak akordioz adostuko ditugu eta horrek sorrarazten dizkigun emozioei izena emango diegu. Horretarako entzun, partekatu, konpartitu beharko dugu… Aurreko lan guztiak sortutakoaren inguruan argudiatzeko, aztertzeko eta partekatzeko aukera emango digu, iritzi ezberdinak ikusteko eta horiek defendatzeko ere.


Zer da NFC? – KZblog\nZer da NFC?\nBadakizu zer den NFC eta zertarako erabiltzen den? Nahiz eta zerbait berria ez izan, azken urte hauetan da NFC teknologiaz gehiago hitz egin denean. Hasteko, sigla hauek zer esan nahi duten azalduko dizugu. NFC-ak “Near Field Communication” esan nahi du eta “zona hurbileko komunikazio” bezala itzul daiteke. Bi gailuren arteko era harigabean datuak trukatzeko irismen motzeko komunikazio estandarra da. Haien artean bidaltzen duten informazioak aldebiko moduan egin dezake edo haietako batek soilik beste gailura bidal dezan. Kontzeptu bezala WiFi-aren edo Bluetootharen antzekoa da, baina irismen askoz txikiagoarekin, 20 zentimetroko hurbileko mailan mugituz.\nMugikorrekiko NFC-etako erabilera nagusien bat teknologia hau duen edozein gailutatik ordainketak egin daitezkeela da.\nAgian oraindik ez dakizu, baina posiblea da zure mugikorrak NFC-a teknologia jada izatea. Zure smartphoneak NFC duen jakiteko soilik bere doikuntzetan begiratu behar duzu, konexio harigabeen barruan eta aktibatzeko aukera hor izango duzu. Posiblea da ere NFC-eko sinboloa jakinarazpen barraren doikuntza azkarretan agertzea.\nIPhone-ei dagokienez, jada gaurkoek NFC-a txip bat dute, eta iOS jada sistema eragilea hura erabiltzeko gai da.\nEta behin zure terminalak NFC-a duela egiaztatuta, mugikorraz soilik ordaintzeko, zure smartphonea erabiliz txartelaz ordaintzea baimentzen dizun aplikazioa jarri behar izango duzu eta erosketa egingo duzun dendak contactless (kontakturik gabeko) datafono bat izan dezala.\nNFC-ren beste erabilera batzuk\nNFC teknologiak beste erabilera oso praktiko eta interesgarri batzuk ditu ere:\nWiFi etxeko sarea NFC-agatik partekatzea. NFC etiketa sarearen datuekin grabatuz, sarera konektatzeko gainetik mugikorra pasatzea nahikoa izango da, inongo pasahitzarik sartu behar izateko beharrik gabe.\nBeste gailu batzuekiko bat-bateko sinkronizazioa. Bi mugikorrak soilik elkartzearekin edozein artxibo mota partekatu ahal izango duzu.\n3.0 NAN-ak, 2015etik igortzen dena, NFC-a du eta harekin NFC-a teknologia duen edozein gailu txartel irakurgailu bezala erabil daiteke. NAN-eko pin-a sartzea beharrezkoa izango da segurtasun handiagorako, baina behin hau eginda, berean gordeta dagoen informazioa ikusiko duzu. Zure smartphonea hurbildu beharko duzu 3.0 NAN-rako NFC-arekin soilik bere edukia irakurtzeko edo zu ordainketetan identifikatzeko, Gizarte-Segurantzaren izapideak, Ogasuna…\n‘Contactless’ txartelak. Barruan txip NFC bat dute komunikazioa posible egiten duena era harigabean NFC-a txartel-irakurgailuarekin. Ordainketak egiteko nahikoa da zure txartela NFC teknologiari ere egokituta egon behar duen terminalari hurbiltzea. Eta contactless teknologiarekiko kutxazainengan gainerako operazio berak egin ahal izango dituzu, baina txartela sartzeko beharrik gabe.\nZure gailu mugikorrak eskaintzen dizkizun tresna guztiak ezagutu nahi dituzu? Eman izena KZguneako “Smartphoneak eta tabletak. Zure Android gailua erabiltzen ikasi ” ikastaroan\nNork KZgunea| 2019-03-04T18:04:24+00:00\t2019/03/12|Informatika eta Teknologi berriak, Orokorra|Iruzkinik gabe


Santiago hondartza eta Urolako itsasadarra — Zumaia\nArgazkia: Luis M. Alkorta\nHaurrekin eta familian egiteko egokia\nTxalupan ibiltzeko aukera\nIndustri ondarea ezagutzeko aukera\nItsas ondarea ezagutzeko aukera\nGoiz edo arratsalde pasa plan polita izan daiteke eta haurrekin egiteko ere oso egokia. Santiago hondartza Itzurun hondartzaren itzalean egon da orain arte baina azkenaldian egin diren irisgarritasun lanak direla eta, leku oso erakargarria bihurtu da. Inguru horretan Santiago Dunak inguru babestua eta bidean padurako bioaniztasuna ezagutzeko aukera ere izango dugu, bertan dauden informazio panelak irakurriz.\nPlanak bi zati hauek ditu:\nSantiago hondartzaraino oinez joan bidegorria ere ba den pasealekutik. Bidean Kirol Portua eta Zuloagatarren “Santiago Etxea” tartean dagoen padura ezagutzeko aukera izango dugu, inguru horretako bioaniztasunaren eta bertan geratzen diren txorien berri ematen duen panela irakurriz. Ondoren Santiago hondartzara iritsi eta dunetara jaitsiz ibilbide interpretatu bat egin daiteke. Haraino iritsiz gero, eta eguraldiak laguntzen badigu, hondartzako ur lasaietan bainu eder bat hartzeko aprobetxa daiteke -eta uda delako bertako kantina zabalik badago, bista ederrak ikusiz bertan zerbait hartzeko ere bai-.\nItzulera ibai pasa zerbitzua ematen duen txalupan egin daiteke uda bada. Urola ibaiaz gozatzeko aukera emango digu orduerdiro ateratzen den txalupa honek. Negua bada, berriz, beti dago berriro oinez itzultzeko aukera, Zumaiako oinezko ibilbideen mapan berdez markatuta dagoen ibilbidea eginez (eskuratu planoa hemen).\nSantiago hondartzara joaterakoan nahiz itzuli ondoren Industri Ondarea (eta batzuetan Itsas Ondarea ere) ezagutzeko, herrian zehar dauden panelak irakurtzea gomendatzen dugu, Zumaiako ondare garrantzitsu eta ezezagunenetako bat baita (Turismo Bulegoan nahiz hemen eskuratu daitekeen “mapa turistikoan” markatuta dago kokagunea). Informazio gehiago ZIIZ elkartearen webguean aurkituko duzu.


Fruta arbolak ere erosi dituzte oñatiarrek gaurko zuhaitz azokan - Oñati - Goiena.eus\nFruta arbolak ere erosi dituzte oñatiarrek gaurko zuhaitz azokan\nOihana Elortza 2017-03-04 16:38\nSagarrak, madariak, intxaurrak, kiwiak, limoiak... Fruta arbolen landare asko erosi dituzte goizeko azokan oñatiarrek. Baita marrubi landareak, geranioak, belar usaintsuak edo ziklamenak ere. Natur eskolak antolatutako zuhaitz azokan herritar askok egin dituzte erosketak.\nHerritarrak erosten eta saltzaileak pozik. Diote plaza ona dela Oñatikoa. "Asko etortzen dira erostera, bai. Gainera, askotan badakite zer erosi", dio Usurbiletik etorri den saltzaileak. Zaldibarretik etorri denak ere bat egiten du horrekin: "oñatiarrek badakite zer erosten duten, bai".\nNatur eskolak antolatu dituen Ingurumen Jardunaldien barruan egin dute gaur goizeko zuhaitz azoka. Euskal Herriko hainbat herrietatik etorritako zazpi mintegik Foruen plazaren bueltan jarri dituzte euren postuak eta goizean goizetik ibili dira erosleen eskaerei eta galderei erantzuten.\nOihana Elortza 2017 mar 04 Oñati\nBesteak beste, Usurbildik, Aginagatik, Zaldibartik, Areitiotik eta Tafallatik etorritako mintegiak egon dira, Oñatikoaz gain, gaurko zuhaitz...